url: =ZOMI-TE TUIBANG GAWMNA DIA HAKSATNA LEH HAMPHATNATE. Gelh - Thang Lian Pau, President, ZRO. - Laibu Saal\nHome > Zomi Paltan (Galkap) > ZOMI-TE TUIBANG GAWMNA DIA HAKSATNA LEH HAMPHATNATE. Gelh - Thang Lian Pau, President, ZRO.\nZOMI-TE TUIBANG GAWMNA DIA HAKSATNA LEH HAMPHATNATE. Gelh - Thang Lian Pau, President, ZRO.\nZOMI-TE TUIBANG GAWMNA DIA HAKSATNA LEH HAMPHATNATE.\nCHALLENGES AND OPPORTUNITIES IN THE PROCESS OF ZOMI RE-UNIFICATION\nBy: Thang Lian Pau, President,\nZomite in kigawmkik ding hanciamin pan kila-in haksatna tampi mah kinawkkha a, tua bang hitase mahleh alemtang hamphatna tampi kinei a, tampi mah zong kikhahsuahkha in, zong tampi mah mailam hunah i tuah ding om hi. Bang hangin Zomite political movements peumahah kigawmkik ding tup-leh-ngim khatah kinei gige se hiam? Hih dotna tomcikin dawnna pia ding hi le hang, kigawmkikngai i cih ciangin pumkhat a hisa khenzak a om a hihna hong phawksak hi. Tua hi a, ei Zomite hong kikhenzaklo hi leh kigawmkikna buaipih kullo ding hi. Tua kigawmkikna i cih ciangin, lungsim ngaihsutna/lungput, tawndan, gam leitang leh politics (kivaihawmna) lama kigawmna cihte huapkhavek hi-in ka ngaihsun hi. Tuni a hong khenzaktute —i ngaihsutna leh nnasep khempeuh — kigawmkik ding i hanciamna lampi-ah haksatna (challenges) hong hipah hi. Ei Zomite hi zah a kikhenzak a i omna pen midangte hong khenna kia hilo-in, eimah ginatloh manin kikhenna zong om a, tuate limtak ngaihsut dingin hoih hi.\n(A) A masa in Zomite kigawmkik na ding a hong dal haksatnate kikum ding hi hang. Tu dong, ei deihtelna hilo bekthamlo-in zong hong kidong kha vetlo a midangte’ hong khennate hangin Zomite hong buaisak lai hi. Tuate in:\nKhatna ah, cikhat-namkhat hinapi hangin, Mangkangte’n min tuamtuam (Chin, Lushai or Kuki) toh hong na ciamteh hangin tuni ciang dong Zomite in loma pangkhawm theilo in ki-omkha den hi. Phamsa Pi Bianca Mang Khan Cing in hih bangin na gen hi, ‘Mangkangte hong khenna pen thupuaktu (informant) leh kamlet ding a a zatte hang hizaw hi’ na ci a, dik kha ding hi.\nEi Zosuante lakah minam hihna phawkin, kihuai-in kalsuan khop ding vai hong om ciangin, min tuamtuam toh hong kiciamteh ahih lam kiphok pan bek a, nawngkaina lianpi hong piang hi. Mangkangte hong ukhzoh sawtlo-in, mikhat-sakhat i hihlam amau mahmahin zong hong tel ciangin, Chin-Lushai, Kuki-Chin hiam Chin-Lushai-Kuki cihpeuhin na gomkop sawm liliam uh hi.\nNihna,British-te in, minam min tuamtuam hong piakna hangin ei Zomite hong phelkhap bek hilo in, i pupate pek panin i luahsa gam leitang zong hong na phelkhapsak uh hi.\nZogam la dingin Chin-Lushai expedition British kumpi in kum 1889 in Army column 4 hong sawl uh hi a, tua Army column-te in alak zohna ciangciang ukin, gamgi kician zong bawl pah selo uh a, Ukpite gamgi sen lel uh hi. Tua-in Zomite luahna gam hong khenkham hong suak hi. Kum 1935 ciangin British India government pen British-India leh British-Burma in hong kikhen leuleu a, tua in Zosuante laka Ukpite—Sailo, Sukte, Haokip, Zahau, Khalkha, adgte., kivaihawmna subuai hetlo-in, a ukna gamgite mah uh British-te gamgi dingin hong zang to uh hi. Hih gamgite pen hun hong paitozelah India leh Burma gamgi hong suak hi khong hi. Mangkangte’n hong nutsiat ciangin, gam thum(three) bangah khenzakin ki-om hi. India gamah ahih leuleu leh state tuamtuam in hong kikhen sawnsawn lai hi. Hong ukzawh uh sawt lo-in Mangkangte’n, mikhat-sakhat i hih lam hong phok ciangin, Chin-Lushai Conference, 1892 nasam in i luahna gam hong khenzak khitsa pen gamkhat ki-ukna khatah gawmkik ding na hanciam ngei uh hi. Hiai banga British te’n gawmkik a sawm uh minam dang omlo hi.\n(B) Zomite in kigawmkikna ding i hanciamna-ah haksatna i tuahte pen midangte hong guat kia hilo in ei-leh-ei i kiguan zong tampi om hi. Hih toh kisai tamlo kikum leng ka ci hi.\nKhatna, Mangkangte ukna hongbei ciangin, minam khat a sepkhop ding cihlam sangin kineu kaihna hong khang semsem hi. Burma a om Zosuante’ lakah khua-khat hihna, locational identity (Tedim, Falam, Halkha, adg.) ki thupibawl in, India a omte’n aw-kaih leh cibing hihna, Constitutional identity (Zou, Vaiphei, Thahdo, Simte, Paite, etc) kithupibawl hi. Ibeh-iphung suut leng, mikhat-sakhat i hihlam kitel mahmah napi’n, kineu ngaihsutin, mituam-satuam bangin i omkha uh hi.\nNihna, Biakna lam makaite leh Lai Siangtho sinte in gampua a kan uh ciangin denomination tuamtuam bang hong pualutin Zomite biakna saptuam khat a om lai bang zong hong khenkhia in Pawltuam bang hong phutkhia uh a, pawl tuamtuam tampi Zomite lakah hong om lawh hi. Ih biak Pasian kibang, minam kibang hinapi’n, Biakna a ih hong kikhen ciangin, Lai Siangtho leh Laa-bu tuamciat kinei a, tuate’n hong kigamlasak semsem hi.\nThumna, Zolai sai pawlin kithutuakin vaihawm sangin ki-el bawl zawsop i hih manin khatohna cingtak om theilo hong suak hi.\nLina, Zogam suahlam(Burma) a omte’n suaktataka minam nasep ding haksatna a neihlai un, Zogam tumlam(India) kumpi ukna nuai a omte’n democracy gui mah bang liangin Minam vai leh electoral politics pen khenkak siamlo in, luangkhawm sak kha tawntung uh hi. Hih hangin minam politics zong electoral politics a kibualte in subuai tawntung ahih manin tunidong minam nasepna ah nongkaina tuntheilai hi.\nNgana, Mangkangte’n hong ciamtehna minte zanga leitung politics a saipawl ki-om a, eimah kicihna Zomi min mah zang pawlkhat ki om leuleu hi. Eite mah bangin, khovel a minam tuamtuamte’n zong amau’ tualsuak min nei ciat uhi. Ettehna in, Ahom (Assamese), Garo(Achik), Mikir(Karbi), adg.. Eite zong khovel ciamtehna ah tualsuakmi (indigenous people) i hih ziakin, i tualsuak Minam min mah toh kalsuan ding thupi kasa hi.\nPanlak kisam hi:\nIsreal-te gamdai a kum 40 a vakvaih bangin, eite zong kituam khenna lungsim toh kum tampi i vakvaita uhi. Zogam tundingkik(re-claimed) na dia I hanciam lai in ei hong subuaitheite paikhia-in, khekhat khomin, khat-le-khat ki-it in, ma pangkhawm leng i biak uh Pasian in thupha hong pia ding a gualzohna ei a hong hi ding hi.\nI vakvaihna apan, nampi lungsim toh kalsuan a, kigomkikna ding a i hanciamnate uh hong hat semsem theihna dingin, muncih mualcih a om Zosuante’n, tu-hun a sep leh bawl ding tampi i nei uh hi:-\n(i) Leitung khantouhna omzia i etleh, muhtheih a gamgi (boundary) kithupi ngaihsut nawnlou hi. Ngeina leh tawndan (culture), information technology, sum-le-pai kidawntuahna, adg., te’n gamgi neilou a, leitung pumpi zong, ‘global-village’ kici theita hi. Gam tuamtuamte kipawlkhom in (European Union, SAARC, NAPTA, SAPTA, adg.) gamgi kikhungsate thupisim nawnlo uh hi. Ei Zosuante zong gamgi in hongkhen i cih pen, eimah mimal ngaihsutna (lungsim) ah kikhenkei phot peuhmah leng, mihing bawlsa gamgite’n hong khen zolo ding hi.\n(ii) Tulai hun in, gamdang-mundang a khosa Zosuante’n, ‘ka gam in bang hong hihsakthei hiam cihsangin, kagam a dingin bang kasem thei hiam’ ci-in Zogam hong zuun siuasiau ding cih lametna lianpi ka nei hi. Na minam, na gam nang mahin itin na zuun kei leh, namdangten hong itsak zuunsaklo ding hi. Kawlgam, Vaigam ah nungta in, mi-lian mi-lal I suak zong in, I gam tulpan a kaileh, i mohpuakna zolo, minam zulhzausan toh kibanglel kha ding hi hang.\n(iii) Minam vai a kipawl khopna tuamtuam i nei theita a, kipahhuai in, zong thangah huai mahmah hi. Hih kipawlkhopnate koimun peuhah om leng zong, amin(name) kibangin zangthei leng, kigawmkikna nasepna namkhat hi ding hi. Ettehna in, ZYA, ZSF, ZoLLS, adg. Tuabek thamlou in, hih kipawlkhopnate thupi ngaihsut in, I omna ciatah kihel leng minam nnasepna cikhat hipah ding hi.\n(iv) Kineu ngaihsutna lungsim leh nasepte nusia-in, a tangzaizaw leh a lianzaw ah kipawlna thupi ngaihsutzawta ni. Zo paunak khatin, ‘mihing in a tam dampih a, nga in atam sihpih hi’ acih bangin, eikia tang om sangin, midang tawh semkhom thei leng metzaw hi. Eimah tek khua-min leh pau/awkaih-min a kipawlnate sukbei haksa kha thei hi, ahi zongin kipumkhatna detdo na dingin tuate nangawn nampi lungsim nei-in i nutsiat theih uh kisam hi.\n(v) Pasian hong piaksa—pilna, siamna, hauhna, cihtheihnate nampi khantohna dingin zattheih kisam hi. Tua ahih manin, Pasian in thupha hongpiak bangbang, midangte’ a dingin vualzawlna i hih na dingin hanciamtek ding hi hang.\n(vi) Koimun-koigam ah i om zongin, Zomi i hihna kikhel theilo hi, puansilh-niikten banga khektheih zong hilo hi. Tua ahih manin, i omna, sepna, sinna khatpeuhah Pasian leh i Minam a dingin muanhuai-in a sem leh a sin ihihtek ding kisam hi. Ih omna peuha Zomi hihna kizumpihlo in, Zo ngeina tuamtuamte - min phuahdan, inn-dongta ineihdan, Zo-puan, Zo-pau, Zo-lai, adgte - I thupi ngaihsut ciangin, midangte’n i minam hong zahtaksak ding hi.\n(vii) Ih kibatlouhnate sangin, ikibatnate piibol kisam hi. Ih kibatlohna 10% khong bek ipiibol luat hangin tunitan Zo-lai khat neih ding haksa kisa tazen hi…! Ei sanga kibatlouhna a nei lianzo Naga, Meitei, Assamese, adgte minam khat asuahtheih leh, kibatna a hauphadiak Zosuan teng minam khat a hihlona ding ompeuhmahlo hi.\n(viii) Zosuante sungah ‘Zomi’ cih azangthei lianlo pawlkhat ki-omlai hi. Amaute zong ih sang-gam ahihlam phok a, kituam-et mokloh kisam kasa hi. Banghang hiamcihleh, Laisiangthou in, ‘a sanggam itlo mi peuhmah, sihna sunga omlai ahi’(1 John 3:15-16) acih banah, ‘mi’n a lomte adinga a hinna a luikhiak sanga itna lianzo a omkei’ (Johan15:13) na ci hi. Eimah aw-kaih azang teng, eimah khosung a omteng leh eimah biakna a kihelteng bek kihuituam lo in, Zosuan teng I ki-ittuah ding thupi kasa hi. Gamkaih a tuam dungzui in pau cituamtuam ih nei a, pau a tuam dungzui in tondan leh kithopna tuamzek ciat hi. Zo-pau, Zo-lai, Zo-ngeina, adg ineih khop ding thupi mahmah ahihlai in, eisunga a tuamzekzekte zong Zosuante hauhsakna banga ngaihsun in, ih kipomsiam a zahdan zong kipiaksiam poimoh kasa hi.\nNgah theih ding hamphatnate:\nKigawmkikna ding hanciamna leh panlaknate ah haksatna tampi kinawkkha hi, ahi zongin hih haksatna te pen pusiatna a zanglo-in, eite a dingin thahatna dingin zang theizaw in, kinai zawksemna dingin zat ding i hanciam dingin hoih hi. Ei Zomi sak-leh-khang a omte buaina i tuah ciangin kihuh thei-in ki-om a, tua hangin sak leh khang zong hong kinaisak sem hi. Hih bang a pan khomna pen, mailam hunah zoptoh dingin hoih a, a tangzaizaw in pankhomna zong nei leng kigawmkikna ding a i hanciamna hong huh mahmah ding hi. Tua hi a, tu laitakin suahlam Zogam a tengte pen buaina tuamtuam tuak in, zong tuakto zel lai ding bang hi. Tua ahih manin buaina i tuah ciangin kihuhtuahin ma pangkhawm leng tua-in hong kinaisak sem ding a, minamkhat i hihna zong leitungin hong theih pihin, eite lak mahmah-ah zong ki-itna hong khang semsem ding hi.\nNisim nuntakna leh sum-leh-pai zonna-ah zong na semkhom leng ki-it kingaihna hong khangsem ding hi. Tulai kumpite-in Kawlgam-Vaigam kisumdong tuahna a tangzaizaw semin khan ding cih kinin nei uh hi. Hih pen Zomite hamphatna i ngah theihna ding limtak ngaihsutna nei in panlak theih kisam hi. Hih teng banah, i Zo ngeinate limtak zuun in puah leng tuate in hong gawm ding a, go manpha mahmah hong suak ding hi.\nPasian in i Zogam thupha pia-in, leisung piang go manpha tampi toh na phungvuh hi. Hih-te pen ei hamphatna hilo-in minam dangte hamphatna hong suah khak ding lauhuai mahmah hi. Tua ahih manin lung kituakin ma i pankhawm kei leh kumpite leh company-te pankhom pen nang haksa mahmah ding hi. Hih leigo manphate Zomite in kemzoin ei hamphatna dingin i zattheih na ding hanciam kul a, tua dingin khekhat khai-in pankhom hong kul mahmahta hi.\nEi Zomite luahna gam, Zogam pen British-te hong uklai pek panin tuciang dong international politics a dingin mun poimawh (strategic) mahmah khat hi tawntung hi. British ten i gam hong luhkhiatna zong China gamah a lunglutna hang uh ahi, na kici hi. General Tun Khaw Pum Baite makaihna tawh Chin National Liberation Army (CNLA) ten nasep hong kipat hun lai-in Sente thahatna leh Communist te hong khan ding dalna dingin na poimawh kik mahmah leuleu in US te bangin na enlah in na na panpih uh hi. Tu hun ciangin Zomite luahna gam pen geo-politics ah a poimawhna kiam tuanlo in khang semsem zawlai hi. Tu hun ciangin politics bek hilo in kisumdong tuahna a mun poimawhtak zong hong hi semsem lai hi. Hihte pen a phatuamna a ngah thei dingin pan i lak kisam mahmah ta hi.\nThukhupna dingin ka gennopin, eimau lungsim sungah kituam bawlna, ki-elna leh kilangpannate nusia-in, ki-itna leh kideihsakna tawh na semkhomin ma pangkhom leng, i kipumkhatna zong hong detdo sem ding a, haksatna leh buaina i tuahte uh leh i tuah lai ding te uh tungah i gualzo ding uh hi. Zomite hanlungciamin khangkhom diam dingin Pasian in i minam thupha hong pia-in hong om pih tawntung ta hen.\nSpeech delivered during the Second Zomi Khawmpi from 4th - 5th July, 2014 at Tulsa, USA.\nSource ; ZIUSA, Phualvatimes.\nLangh Khan Kam September 30, 2015 at 8:32 AM\nThupi ei! Sia. Pau lai at atheilo ka hiam tam muh ngeilo ingh a, lungdam huai ei...gam makai dinga kithawi khat in mipi tungah lungsim deihna sun khiat zel ding mah hi!\nLianmawi Zo October 1, 2015 at 4:42 AM\nThupi ei nalai suahte copy theih leh file in koih nuam sing\nItem Reviewed: ZOMI-TE TUIBANG GAWMNA DIA HAKSATNA LEH HAMPHATNATE. Gelh - Thang Lian Pau, President, ZRO. Description: Rating: 5 Reviewed By: Cinpu Zomi


timestamp: atn

url: =Lungdam kohna ~ Dr. David Langh En Pau\nTo. Ong Huh khem peuh leh ong huh lai ding te\nA Thu: Lungdamkohna Khrist sunga om kongit u le nauteng tungah lungdambawl thupha leh a nuam kumthak note tungah hong tung tahen ci in lungdamkohna lai kong khak hi.\nAmasa in USA ah Topa na sep theihna dinga lam hong honsak Rev. Nang Gin Mung (Pastor T.L. Mungbawi) leh Zomi Laizom Christian Fellowship, Atlanta a om Pawlpi mite tungah lungdamna thu ka ko masa nuam phot hi. Tua mah bangin USA state 11 sungaom, khut kilen khawm a nasep pih\nkhempeuhte tungah a kibangin lungdamna lianpi kong ko hi.\nTopa gam tangzai nading America gamsung nasepna ah na hun uh, neih leh lam, sum le paite leh na tha na ngalte uh bek hilo in thungetna tawh supna tampi thuak in ma nong panpihna uh hangin Pasian in inn khat leh Vangil tuamtuam ong pia ahih man in Topa min phat kawm in lungdamna kong ko phapha hi.\nNa nasepna te uh kei mimal in kong thuh zawhloh hangin Topa in a thupha lianpi tawh a hong thuhsakna dingin innlam pan nakpitakin ka innkuan un thu ka ngenngen uh hi. No aadingin Topa thupha kong honna hi henla, vandaituite na tung uah hong kiat kipatna hong hisak tahen. Cidamna, inn hoih neihna, mawtaw hoih sum le pai neihgil lamgil neihna, lungnop sinnopna, gualzawhna namkim neihna leh mavan daupaina thupha tampi ngahna ding, Pasian thu sungah nopsa a upna sungah zungthuk khakna leh Pasian sungah bulkip neih semsem na hong suaksak tahen.\nMailam ah zong nalianpi a sem khawm dingin Topa in hong siam hen. Note tawh nasep khop pen nuamsa mahmah hing. Zong mimal khatciat hong ngai mahmah ing. Hong phawk mahmah hing.\nIh Pasian, ih Topa Jesu leh Khasiangtho nopsakna in note tungah tu leh a tawntungin hong om den tahen! Amen.\nPasian lenggah huan sungah nasepkhoppih,\nEvan. Dr. Langh En Pau (David Pauno)\nPhualpi A.G Pawlpi\nThazin Ward 4/79\nKalaymyo, Sagaing Region, Myanmar\nemail: <davidpauno@gmail.com>; ph. 01195-9425305479\nDr. David Langh En Pau\nPhualpi AG, Kalaymyo


url: =sunda tiger_ASIAN AROWANA|Sianlon Aquarium_Sianlon aquatics\nHome page sunda tiger\nSumatran tiger fish 2022-05-12 20 3 sumatran rhinosumatra 官方网站sunda tigerhabitat家居\nWhere to sell lotus potted plants in Shuikou Town Kaiping City Guangdong Province-Jiangmen City Guan\nWhere to sell lotus potted plants in Shuikou Town Kaiping City Guangdong Province-Jiangmen City Guangdong ProvinceWhat are the misunderstandings in lotus planting? . 1 It requires multiple varieties and "good varieties". No matter how many lo...\nSumatran tiger fish 2022-05-01 26 1 fish下载sunda tigersumatra 官方网站malayan音标


url: =General Aung San leh Deng Xiao Ping te hong lak makaihzia ~ Khup Lian Thang :: ZOMI DAILY\nposted on 8 April 2018 at 8:17 am Lomkholna: Article, Khuplianthang\nGalpi nihna hun sung 1942kum, Japan leh Kawlte kipawl in, Kawlgam pan in Mangkangte nawtkhia uh hi. Leitung galpi ah Japan te in gal hong lel hiaihiai in, 1945kum ciangin Mangkang te zong Kawlgam ah hong lutkik in Japante nawtkhia leuleu hi. Tua hun laitak in General Aung San leh Mangkang galkap mang ahi Field Marshal William Slim te hong kimu uh hi. Japante in gallel in Kawlgam pan pusuah khit lian hun in akimu uh ahi hi. William Slim in Aung San akimuh pihna ahangpen , Kawl galkapte a akihtak hang hilo in, ahih hangin amau Mangkang te nasepna khatpeuh hong nawgkai sakzo thei ding ahih teh amakai pa tawh kimu in Mangkang te deihna bangin aom na dingun thu apia nuam ahi hi.\nGeneral Aung San zong pen a Japante galkap puan mah kithawi siset sa in William Slim kiangah hong pai hi. Aung San ahih leh amah leh amah kiniam khiatzaw hetlo in, William Slim tawh a kikim bangin awmpho sa in thu hong gen hi. Bang hanghiam cih leh amah leh amah Kawl mite tangin apai in ki ngaihsun ahih manin lau hetlo in tangtak in ding ngam hi. Aung San in Mangkang galkap te leh Kawl galkap te ki pawl (Alliance Force) in a kalsuan khopna dingin thu hong gen hi. Tua ciangin William Slim in “ No Kawl galkap te kong kisam kei hi. Hih Japante zong, ko ii thatawh a dong hi lel ung. Nung lam in ko Mangkangte hong nawtkhia in Japan te tawh akipawl ngei na hih na hangin tu mahmah in zong hong man in thong ah hong khia thei ing” ci-in dawng kik hi.\nGeneral Aung San in “Tua bangin hong manlo na hihna hong thei ing, banghang hiam cih leh nang pen British u lian kaht na hi hi (British te mi thupi, thuman takin gamta aci nuam hi.) ci-in dawng kik ziau hi. William Slim in zong Aung San lungsim puakzia siangtho leh it huia sa mahmah hi. William Slim mah in “A bangci na hiam, gal a zo ka hihna hanga hong pawlpih nuam hilel lo na hiam?” acih leuleu leh Aung San in, “A gualzo hi kei le uh cin kua hoh hih bangin nang kaingah hong pai ding hiam?”ci-in na dawng kik sawnsawn hi. William Slim in zong Aung San ii lungsim siangthona, agam leh minam ii phattuamna ding ahih nakleh ama dinmun a ngaihsutna khatbek len tentan lo-in, akilawm a kituak in a kalsuan theihna amuh ciangin pilsa, thupi sa in zahtak semsem hi.\n1939kum in Communist Party of Burma (CPB) a kiphuat cil-in amakai leh apan khia sungah Aung San zong kihel hi. Bek thamlo in CPB ii amasa pen General Secretary zong amah mah hi lai hi. Tua laitak in Kawlgam a dingin Communist ki-ukna tawk kalsuan leng hoih pen leh kituak pen ding cih um ahih manin tua tawh kipan khia ahi hi. Ahih ahangin suahtakna la dingin mualtung mite tawh gamkhat in dinkhop ding hong hanciam ciangin Communist ki-ukna tawh kalsuan ding pen gen-in neinawn ta dello hi.\nFederal Democracy tawh kalsuan dingin hong vaihawm hi. Tua mah bangin zong ama om nawnloh, suahtakna ngah tak ciangin zong Federal tawh ahih loh hangin Democracy ki ukzia tawh Belpawl gam a kalsuan nangin khaici na khia zo veve hi. Tua ahih leh Aung San in Communist ki-ukzia hoih a sa nawnlo hiam? 1940kum in Gamvai kalsuan akikhel nang ngimna tawh mundang gamdang pai in, tua sungin a tuahkhak thute hangin Communist ki-ukzia hoih asa nawnlo hiam? Hoih sa veve mah ta leh, Kawlgam ii zia tawh kituak nawnlo dingin mu ahi hiam?\nBangbang ahih zongin akician mahmah khat ah, hun khat lai-in thuman asak leh hoih asak ama ngaihsutzia dinmun (Ideology) pen, khuahun leh kim le pam tawh kituak in a khel thei makai khat ahihna ki lang a, ama sialsa Democracy mah bulphuh in aki kalsuanna hangin, hun tawmvei sung mah Belpawl gam pen leitung ah gam nuam khat dinmun tunpih zo hi. (1962kum khitteh galkap ten thuneihna la, tua hangin tuni dong gam zawng pen suak)\n1949kum pan in Sente makaipi Mao Ze Dong in Communist ki-ukzia tawh Sengam kalsuan pih-a, ahih hangin ama deihna leh ama ngaihsut zia bek bulphuh tentan in amakaihna hangin Sengam pen khangto theilo in gam zawng mahmah khat suak uh hi. 1976kum in Mao Ze Dong hong sih ciangin Deng Xiao Ping leh alawmte hong thahat in, Sengam kikhel na ding, tua azatsa uh ki-ukzia leh sumbawl zia te, lem sa lo in lamthak hong sial in hong kipan uh hi. Sengam pen a gam lah zai mahmah in mimal zong tam mahmah uh hi.\nCommunist Party khat bek tawh dinguh ahih manin a gam a zawng zenzen hangin thakhauh mahmah leh leitung bup in kikihta veve khop dinmun ahi hi. Bek thamlo in leitung ah a khangto masa, ahau masa, apil masa minam cih bangin ki sialhpih ki phatsak pih ding tangthu hoih tampi anei minam te ahi uh hi. Kum tul tampi tampi anei minam leh gam khat a hi hi. 1976-78kum pawlin a gam mimal pen 900million val bang pha hi. A langkhat ah Singpore in abeisa tangthu hoih tangthu limci bangmah neilo hi. Hunkhat lai in Sengam pan sum thalawh dingin gamdang akuan khia Sen mite kituahna gam neu ciklik khat ahi hi. 1978kum pawl in Singapore mimal pen 2.3 million bek pha hi.\nAbei sa tangthu tuanthu te ah bangbang ahi zongin, tu laitak in ahih leh Singapore te khantohna zia amuh ciangin amau tungpan pilna lak dingin Sengam makaite in khensat uh hi. Sengam makaipi Deng Xiao Ping in, Singapore te khantohzia te a kan dingin mi tampi tak 1978kum pan ki pan in paisak ziahziah hi. Amah mah in Singapore te makaipi Lee Kuan Yew tung pan in pilna ngaihsutna hoihte tampi la in, Sengam akhantohna dingin hancaim hi.\nHih ci et leng hih zahtak-a alian mahmah Sengam Sen kumpi ten, gamneu mahmah khat ahi Singapore (Sengam mite in amau Sen mite makaih gamdang gamte – (Singapore, Hongkong, Macau, Taiwan) pen en pi vetlo, amau Upi aa kituat den uh hi) te tung pan ngaihsutna la,sumbawl paibawl zia te et-teh , Singapore te tungpan pilna sin dingin a pai ngiat uh pen a lamdang mahmah ahi hi.\nKi hihsakna ki phatsakna te om vet lo in, a theizaw a pilzaw a khangto zaw te tungpan in sin ding kan ding pen haksa sa vetlo hi. Lungsim siangtho taktawh ki niamkhait sa in, Singapore makaite tung pan in ngaihsutna ngen ngam lel hi. A gam uh a zawng a khangto hetlo ahihna zong sianggen gam lel a, ahi pen ahi bangin sang thei hi. Amau upi hihna, amau leh amau thupi aki saknate, nidang lai-in leitung ah gamhau pen leh apilpen gam khat ahihna, cihte gengen selo in tu laitak adinmun uh ki thei mahmah uh hi. Sengam ii mailam ding bek en in, a kisam bangbangin akikhel theih ding haksa a salo makai hoih a neih na hangin , ong khangto henhan in tu in leitung ah gamhau pen nihna hita ziau hi. Kum 30 val sungin na tampi kikhel ziau hi.\nZomi makai nautang mimal kim ciat in zong, a makaih kipawlna or pawlpi , gam leh minam makai in a om lai takin, a tunga General Aung San leh Deng Xiao Pingte bangin\n1) Lungsim puakzia te tangin a siangtho sitset ding thupi mahmah hi. Gam leh minam pihte’, a pawlpi mite’, a innkuan pihte’ mailam nuntak khuasakna akhantohna ding ahih nak leh lungsim siangtho sak in ki niamkhiatna mah bulphuh in a kisam bangbang in ma anawt ding uh thupi ding hi.\n2) Sen makaite in kum kul tampi tangthu aneihna uh, hun hat lai in leitung ah ahaupen apilpen ngeite ahih na uh, agam zaina ami tamna uh, cihte tungah kisak theih pih dihdih lo hi. Tu laitak amau dinmun amau hihna, a zawnna panin a suahtak na dingin pilna siamna akisapna pen ki niamkhait tak in sang thei uh hi. Amau dinmun leh amau muhna bek ah om tentan se lo in, a gam mite a mipite mailam khantoh phattuam na ding lianbek mitsuan in nei lian uh hi. Zomite in pilna in laktheih ding thupi mahmah hi.\n3) Sente makaite in in Singapore makaite’ ngaihsut piaknate leh Singapore te tungpan in pilna la-in tua tawh agam uh akalsuan pih mah bangin, Zomi makaite, kipawlna pawlpi leh innkuan lutang te in kisam bangin kiniam ngiat ding thupi mahmah hi. A thei a pil a siamte tungapn pilna la in, amau lamlahna tawh a kalsuan theih dinguh thupi mahmah ding hi. Mihing in kicinna anei hetlo namte hi in, na khempeuh a theithei namte hilo ihih manin, ahoih zaw ding ahih nak leh a tawntung in a kikhel thei mi khat na hih ding thupi mahmah hi. Lungdam, Khup Lian Thang\nPrevious: Malaysia, Karak – Kuala Lumpur lamzikpi tungah mawtawpi 2 kiphukha, mi 1 si in 13 liam\nNext: New York aom President Donald Trump ii neihsa Trump Tower meikang leuleu\nJohn 12:24 Generation ~ Dr. Ngul Khan Pau\nMalaysia tuitung ah akilam khuaneu khat meikanggawp in mi 1500 te’n innneilo in cimawh


url: =Thuthak tomkim cing April 1, 2014\nA. Japan ten “2022 World Cup zindo ding in kiging khol sitset khin ta.\nJapan Bawlung kimawlna Vaisai Makaipi Kuniya Daini in, 2020 kum ciang in, World Cup zindo ding ki ging khol ta hi hang cih mi pi theisak hi. FIFA ciangtan thu khun te tawh kicing mahmah hi hang cih gen khia ban ah a kisap leh 2020 Olympics ki mawl zong zindo thuah lai ni ci hi. Japan Bawlung team te a beisa South Africa WC lai in, a tawpna team 16 pan kia uh aa, tu kum Brazil ah Quaterfinal ciang peuh mah kah sawm uh hi. A Muanzawk deuh kimawl siam te sung pan, ManU ah, Shinji Kagawa, AC Milan ah Keisuke leh Inter Milan club pan Yuto Nagatomo te hi pha diak ci uhhi.\nB. Japan ah Tax 5% pan 8% ah diangto\nBeer, Sushi pan ki pan na khem peuh a zuakna tax (sale tax) April ni 1 ni pan in, Kumpi in 5% pan 8 % ah khangsak uh hi. Tu ma kum 17 lai-1997 kum pan in, tu dong a ki khangsak beh nai lo tax a khan kik na hi. 10% dong khansak ding in, kumpi’n geel na a nei khin hih tuak lai hi. Shinzo Abe in, PM asep 2012 kum peek pan in, Japan economics ka khangto sak ding a cih sam hang in, deih bang in hi to zuahzuah lua lo hi.\nC. Nu ten Nasem nuam Naukeem ding tampi kisam\n2013 kum bekbek in, japan gamsungah sun naucin na ah apkholh naupang sazian 44118 pha khin ta hi. Tuma kum 3 lai tawh etkaakin, a kiam lam a hih hang in, naupang kep na ding mun leh van leh nate kicing thei nai mhmh lo hi. Sun naucinna mun kicing leh Nute in nasem thei pah ding uh hi. Tulaitak kum pi te in Daycare Centre (Sunsung naukepna) mun 400000val nungkum April pan lam ki pan khin uh hi. Tokyo ah 11589, Chiba Prefecture ah 1958, Osaka – 1761, Kanagawa – 1703, Saitama – 1391, Kawasaki – 1534, Fukuoka – 1046, Hiroshima – 951 leh Sapporo – 824 cih bang in, zato ah naugil ap khin dimdiam uh hi.\nD. FUKUSHIMA Nuclear Phualpi ah ciah kik dekdek ta ding\nTu ma kum 3 lai pek aa, a puaktam Fukushima Nuclear phualpi kiim aa a teeng mipi te a sawt lo in, innah ciah kik thei ta ding uh hi. 2011 kum in, tuihual zinliingpi nawkna hang in, Fukushima Nuclear Setzung pi a siasuak gawp hi aa, tua kiim a om, mi 160000 vaal a mundang ah a ki tuahsak uh a hi hi. April 1 ni in, mi 375 te innlui giah phual lui lam ah ciah kik theih na ding Kumpi in vai hawmsak hi. Fukushima Nuclear phualpi pan a luangkhia daat hoih lo te siangthosak na ding in, $30 billion bei in a sem uh hi aa, Kumtampi mah sawt laiding ci hi. Tamura Khua pi huam huih sung ah Nuclear daat nai khat sung in 0.11 pan 0.48 microsieverts kikal omlai ci hi. Hih Daat sianglo 100 milisievert leh a tungsiah a ngah khaten, Cancer natna nam kim ngah baih deuh hi cih WHO in zong taangko khia hi.\nE. Japan ah Gamdang mi khialhna bawl tam semsem\nJapan ah buaina leh mawhna bawl gamdangmi kiman tam semsem aa, 2012 kum sang in 2013 ah 8% khang zaw ci hi. NTV genna ah, gamdang mi 15419 vaal ii mawh leh khialhna thupoi om ci hi. Tua sungah 9884 in matleh hen tuak uh aa, Sente- 9884, Vietnamese te 1118 leh South Korea te 936 ki hel uh ci hi. Hih tesung ah Japan gam aa sawtpi sung om khuan a ngah gamdang mi te leh U.S Galkap te mawhlawh bawl te ki hel nailo lai ci hi.\nF. Daileen buuk aa zat Laidal te ki gugu\nTokushima Khuapi Zumpi ah tu maa kum thum lai pek pan dailenbuk aa ki zangh, Laidal zial 900 vaal ki gu khin aa, tu dong mah ki gugu lai ci hi. A tamzaw pen Numei te toilet pan hi zaw ci hi. Kua ma guuk theih loh ding in ciaptehna bawl ta le uh ki gu teitei a hih man in, thukhun bawl uh aa, a gu a ki theih leh kum 10 thungkiat a hih kei leh Japan Yan 500000 tawh ki tansak ding cih a hi hi. Van dang bel mang khollo bilbel hih tuak! Source: Yomiuri Online


url: =Lawangan: Dayak Pasir taalnaam. Evangelisatiematerialen, Bronnen voor gemeentestichting, Christelijke liederen en Bijbelstudiematerialen. Download gratis MP3's.\nLawangan: Dayak Pasir taalnaam\nTaalnaam: Lawangan: Dayak Pasir\nGRN Taalnummer: 4634\nROD dialectcode: 04634\nAudio opnamen beschikbaar in Lawangan: Dayak Pasir\nAndere namen voor Lawangan: Dayak Pasir\nWaar Lawangan: Dayak Pasir wordt gesproken\nDialecten verwant aan Lawangan: Dayak Pasir


url: =China Retro Motorcycle Tyre with High Quality Competitive Price - China Motorcycle Tyre, Motorcycle Tire\nMotorcycle Tyre, Motorcycle Tire, Tire for Motorcycle manufacturer / supplier in China, offering Retro Motorcycle Tyre with High Quality Competitive Price, High Quality with The Cheap Price Motorcycle Tire Factory 110/90-16, Best Quality Motorcycle 120/90-10 and so on.\nSupplier Homepage  Product  mototcycle tyre  Retro Motorcycle Tyre with High Quality Competitive Price\nUS $25.7 US $24.8 US $24\n50-199 US $25.7\nModel NO.: 5.00-16


url: ='Madagascar' Likely To Top Box Office Again! | Box Office News | Hollywood.com\nJun 14, 2012 | 10:13pm EDT\n'Avengers' Passes 'Dark Knight' Box Office! news>>boxoffice news\nMore Box Office News 'Madagascar' & 'Prometheus' Rock Box Office!


url: =GZA pan hopihna ~ December 2015 :: ZOMI DAILY\nposted on 29 December 2015 at 8:02 am UTC+9:30 Lomkholna: GZA, News, Zomi\nMiim bang pianna Zogam lei leh sim leitungbup sim le mal aa kikhen Zosuantate khempeuh tungah i biak Pasian min tawh na khut uh hong len-in kong hopih masa hi. Leitung mi khempeuh mawhna sihna pan a tankhia dingin Pasian kimlai mi bang aa hong piang i Topa Jesuh hong suah lungdamna note khempeuh tungah athakin hong tungin, tua lungdamna leh daihna tawh hong tung ding Kum Thak 2016 cidam lungnuam takin na na dawnkim zawh nading-un thupha kong paih masa hi.\nGZA min tawh tu le tu-in kong hopih nop hangin kei mahmah pumpi ginat lohna leh damlohna hangin kong hopih mengmeng zo kei-a, ka kisuang mahmah hi. Tu Nipi sungin i minam sungah dahna lianpi khat hong tunga tua pen i muan i suan leh mailam-ah i lam-et ahi Dr. Cing Pum Neam (Dr. Cingkok) hong nusiatna hang ahi hi.\nZomite adingin mailam-a a taang i aksi khat pulhkhia ahih manin supna leh dahna lianpi i nei hi. Ei’ deih bang hilo, i biak Pasian’ vaihawmna ahih manin Pasian mah ap-in anusiat anu leh a sanggamte khempeuh adingin thungetsak ciat ni.\nGZA pen Zomi khempeuh mapang khawm-a, i vaihawm khopna kipawlna ahi hi. I phuat khiat zawh 2010 kum panin makai honpi kikhopna (2) vei i nei khin hi. A masa pen 2011 kumin Kalaymyo khua-ah nei-in a nihveina 2014 kumin Tedim khuapi ah i nei hi. I minam it tek i hih manin, amasa anunung-in mi (300) sang a tamzaw i kikhawm-a, Zomite’ mailam ding tampi i geel khawm hi. Tu-in zong a Thumveina Kikhoppi neih kik ding hun hong tungta ahih manin anuai-a banga neih dingin kigeel-a, leitungbup aa om Zomi khempeuh in kigingkhol-in i paikim ciat nading hong hanthawn-in kong samkhol nuam hi.\nAmun: Yangon khuapi\nAni: 2016 kum, November kha (24-27)\nHih Khawmpi dinga geelnate ahunhun-in hong kizasak toto ding hi. Yangon Local Committee-te’ geelna ah ahi thei bangbangin tunna ding leh anneek tuidawn tavuan lak dingin khensat uh hi. Gamdang aa om hong pai thei dingte a hang tuamtuam tawh mihon tawh tunkhawm ding haksatna a omleh, no’ sum bei-in hotel zong kitung thei dinga, Local Committee panin reservation hong bawlsak thei ding uh hi.\nLocal Committee-te’ lam-etna ah mi (400) ciang peuhmah hong kihel thei dingin lam-en uh hi. Mihon vaihawmna suak ahih manin a hong pai thei ding peuhmah in 2016 September kha pawl bangin Local Committee-te tungah theikholsak zo le uh cin cih amau lunggulhna hi-a, theihkholhsak nading address zong hong hawmkhia kik ding uh hi.\nI minam bup hong huai khawm leh mai hong nawtsak khawm kipawlna GZA ahih manin a kua mapeuh in hih thu na zak phet mah-un kihel ding lunggulh-in nong hanciam ding uh kong hanthawn phapha hi. Pai nading lamsap sumbei (Travel Expense) bel i minam i itna leh i khualna tawh eimah tekmah kisik himai ding hi.\nTung Pasian in Zosuan tate khempeuh thupha hong piakim henla, kum 2015 nuamtak khum-in 2016 hong mualsuahpih tek hen, ci-in thungetsak-in na khut uh kong len hi.\nRev. S. Pau Khan En\nPrevious: Lungphona hangin Yangon aom Thai Embassy ni 3 kikhak\nNext: Akpi meibawi ~ Hau Za Cin\nNumei Khat in President ngah\nLeitung a kipei kawm a leng tautau, Zomite zong leitung tawh lengkhawm ni\nElevator sungah numei khattawh atuangkhawm pasal khatin azahmawh khoihkhoih


url: =Khaikam Myo Ngah Vai :: ZOMI DAILY\nKhaikam Myo Ngah Vai\nposted on 17 February 2016 at 7:44 am Lomkholna: News, Zomi\nDear U le Nau:\nKhaikam myo ngah cih pen Khaikam Hausapa ka dot leh, yatkwet 4 cih pen ko Khaikam ah yatkwet 4 pha khin ung ci. Kimkhat in Khaikam pen Theizang Uksu hi a, Theizang, Mualpi, Vomsem le Khaikam yatkwet 4 hi ding hi a ci tawh, Hi myo pen subtownship (myone kee) hilo in Myone taktak hi a ci tawh a tel taktak zong ki om lo hi. Kei muh dan ah Sub-township hi a, Cikha, Rihkhuadar, Rezua te dan hi ci in ka pom hi. Matupi myone ah Lai Lenpi tawh Khaikam in a kibang in myo suak ahi hi. Kawlgam ah gentehna in Oke-kan pen Myo hi napi Myone nei lo hi. Kyaukkyaint Myo kici a, Minglardon Township ah kihel hi.\n2015 Aug 18 ni in 11vei-na Pyine Hlutdaw ah Pu Zozam in Khaikam Myo (myone kee) ci ngah thei na ding thu om hiam ci in a dong hi. Tua khitciang a omsa District sukha lo in Tedim Township pen Tedim District dinhmun ah lapto ding thu om maw om lo maw ci in na dong hi.\nPhulum phulna ding leikha in petlet ii cihdan in Pu Zozam in thusung hi a, Kumpite na hai tuan lo hi. Ei nget leh nget loh tawh zong thu kikhen sat khol lo hi. Bo-hmu-choke Hung Ngai tawh a kinai a meltheih khat in mikhat hanciamna ahih leh Hung Ngai hi masa lo ding hiam a cih dan in Hung Ngai in Khaikam le Lai Len Pi myo ngah ding deih sak kei leh a piang lo ding ahiciangin\n1) Pu Zozam in thusung hi ci pen ciamteh lel in,\n2) Pu Hungngai State PM sep hun in hong phul sak hi ci lel leng kinial kul kei zaw in ka um hi.\nAfrica te sai man in Kei Sai Kei Sai a cih ciang, a lawmte in kaih pih lo cih dan in Hlutdaw Masa hun in ii ngah na thu lungdam in ciamteh lel ni.\nTedim District Lamet Huai:\nThein Sein in district hong ngen nawn dah un, Tedim District hileh, Falam in ngah lo suak ding hi ci se dan khat hilo ahia? Haka pen Myodaw hikhin lel a, District pia lo in Tedim hong pia hileh, ahi thei ding hi napi, ih ngah kei hi.\n1) Tedim Township\n2) Tonzang Township ii nei khin a,\nMyo ii ngah sa\nte Township dinhmun ah hong lap sak hileh Tedim District ngah lo nading thu om lo hi.\nKhamtungah Bawlung tualpi mun ding na ngawn leitam ii nei kei a, Khaikam tu a ciang lian hilo in tawm hong pia thuah hile, Chin State khanto nading ahi ding hi.\nKuah hiam khat in Khaikam pen Myodaw dingin a gingkhia sak khat om in tua bangte pau het lo ding thu ahi hi. Haka ah Myodaw suak sa banghang in kituah ding ahiam? Haka gen loh adang dang te in thukim pih lo ding hi.\nKawlpi ah University le College pen Chin State min tawh kilam na hi mawk hi.\nIh Kumpite in amau Strategy (Maha beauha) tawh hong piak hi ding hi. Tua sangin ii lamet mah mah mipi deih bangin NLD in zawhna hong ngah a, NLD tawh kipawlkhawm Pu Cin Sian Thang makaina ahi ZCD in gualzawhna hong ngah ahih man in mailam pen ahoihzaw ding lamen kawm in thungen ni!\nSayamagyi Ciang Za Dim (MP Lui) in Pasian in Khaikam myo hong pia ci hi. Tua pen Tedim District suah theih nading lamet huai thu hi ka sa a, Sagaing Region tawh kikawmna in ahoih ding ii Kumpi in geelna neih kha ding hi.\nMi ii phat sangin Topa phat masa zaw in, thungen khawm leng ii mavang zaw in ka um hi.\nTopa in minthanna tang ta hen!\nPrevious: LZI Kipawlna Panmun Ki-apna Lawhcing\nNext: US gamsung khualzinna pawlkhat – 46


url: =%AM, %27 %222 %2016 %04:%Apr Published in About\n%AM, %25 %477 %2016 %10:%Apr Published in Ngamthu\n%AM, %25 %423 %2016 %09:%Apr Published in Neak le dawn\nNeak le dawn\n%AM, %25 %377 %2016 %08:%Apr Published in Ngamthu\n1450AD in Suantak suan Neilutte sia Sizaang ngam panh peam uh a, phaija khua aki ci mun ah theng uh hi. Tua munh ah kum 100 kim in khawvaiphei hong kici hi. Sizaang sung panh Suapui Vangluo(Vanglok) pawlkhat zui uh hi. 1700 kum in khawvaiphei ah theng suantak(Thuantak)te vaiphei hong kici suak hi.ahihang Pu suantak suan ahina mingil ngawl uh hi. Hun bangtan ziam hong paito in 1960s akipan ngengu suan Baite akicite thadou kampau a zanghte tawh teen khop tuh vaihawm ua, tuni dong om khawm uh hi. I suapuite sia 7000 bang pha uh hi. Tulaitak bangh Students Association, Apex Organisation, Hattuam/Church pawlpi te kinei in, Manipur State Parliament sung ah Singat khua taang in akiding nginge hi.1910 Ciang saangmang watkinRoberts tung tawn tapidaw kisuak hi. Tu ciang Pathian in thupha hongpia in kipumkhatna sia vaipheite i thubulphu leh thulu a kineih tawn tung hi.Kampau toh kipawl nam hi ngawl in thisan toh kingawm te hihang (suantak thisan ma toh akigawm) ci sia en ka thubulphuh leh thulu hi tawn tung hi.\n%AM, %25 %339 %2016 %07:%Apr Published in Neak le dawn\n%AM, %25 %337 %2016 %07:%Apr Published in Neak le dawn\n%AM, %25 %336 %2016 %07:%Apr Published in Neak le dawn\n%AM, %25 %333 %2016 %07:%Apr Published in Neak le dawn


url: =Maicih Keripik Singkong (Cassava Chips / Level 3) - 4.4oz | 8997015940013\nYou are here: Maicih Maicih Keripik Singkong (Cassava Chips / Level 3) - 4.4oz\nMaicih Keripik Cassava Chips Level 3 spiciness (Keripik Singkong) in 4.4oz (125g) bag. Miachi is a popular Indonesian snack. Product of Indonesia. Halal Certified حلال .\nCustomer reviews of Keripik Singkong (Cassava Chips / Level 3) - 4.4oz


url: =п»ї The taste of true love hardcore Tubetopia\nThe taste of true love hardcore The taste of true love hardcore The taste of true love hardcore The taste of true love hardcore The taste of true love hardcore The taste of true love hardcore The taste of true love hardcore The taste of true love hardcore The taste of true love hardcore The taste of true love hardcore The taste of true love hardcore The taste of true love hardcore Hardcore Busty Milf Loves The Taste Of Cock Hardcore Busty Milf Loves The Taste Of Cock Hardcore Busty Milf Loves The Taste Of Cock Hardcore Busty Milf Loves The Taste Of Cock Hardcore Busty Milf Loves The Taste Of Cock Hardcore Busty Milf Loves The Taste Of Cock Hardcore Busty Milf Loves The Taste Of Cock Big Tit Blond Loves The Taste of Cock and Sperm! This emo loves the taste of hot sticky cum We Love The Taste Of Chocolate Fondue! She Loves The Taste Of Her Ass Teeny loves the taste of cum Tattood MILF loves the taste of cum DaneJones MILF loves the taste of teen! Loving the taste of Cum.. She Loves The Taste Of Farmboy Cum! White girl loves the taste of BBC Daisy Marie Loves The Taste Of Her Pussy\nhazel higgleton anri kotomi gangbang anal cumfart fuck secretly keeps on sucking tiny play thing piss subtitle upskirt ass fondled amateur tiffany hargett anal shit on cock doobeedoo bhs asian emo tattoo step response teen girls undressing and bathing videos virgen quiere gorgeous babe fucks her hot boss widow japanese pregnant inferior black pussy piano hentai extreme anal pain young teen xvideos baby asian fycked in bus indian big cock anal con mandingo redhead asian girl giving blowjob riding on guy cock on the floor in the nightclub old mom skinny ebony fuck pussy inside johnny sins group sex hong kong slut 16age teen lesbian two girls pussying linda muy linda kannada sexes videos teen inflatable plug osexy jap whore hard sex in hotel chocolate ass getting it doggystyle homegrownflix com amateur ebony sextape anal asian white lesbian shoplifter bipolar deserve indian bhabhi suhagrat video teen gets pussy fingered during threesome ana alexander nude scenes feet public jerking webcam teen group ass dildo hd two mistress blow and handjob college shower dorm sex baby girls babe amateur taylor white foot indian bus bhabi porn


url: =Ihmutna le Hauhna laibu sungpan a lian 4 sungteng :: ZOMI DAILY\nposted on 1 July 2018 at 7:12 pm Lomkholna: Ihmut&Hauhna, News, Zomi\nIhmutna le Hauhna laibu sungpan a lian 4 sungteng hong kisuaksak hi. Saupian mahtaleh na sim hamtang in.\n4. PILNA TOKHOM: Na hauhnop zah $50,000 million, $100,000 zongh hithei hi. Na deihzahzah ngahtheih nading vangliatna na nei hi. ‘Mihaute’n koi bangin sumngah uh hiam? A hangomlo pi in mihau hong suak uh hiam? Kaam hangmaw a hihkeileh vangliatnadang khat peuhpeuh a neihman uh hiam? Tua bang hilo hi. Mi ngualzo te in a sunglam vangliatna thei in hitaleh theilo in hitaleh zangkha uh ahihman a hihi. Nang ii neihloh a neihuh vangliatna dang om tuanlo hi. Ahizongin a mau in nalianpi kasemthei hi cih theihna khat nei uh hi. Tua bek a kilamdang i hihi.\nZingsang khat meilengtung a tuankawm in news a sim leh a mahtawh a kibang mikhat supna lianpi sungpan in a gualzawhna simkha citciat hi. A sunglamah dotna nasia tak in hong kipan aa ‘nasepna kisia in sumin, a bei ding dinmun pan midangte inzongh gualzawhna ngahkik aa kei ngualzo kik theilo ding maw’ cih bekbek a sungah hong kilo hi.\nA lungsim sungah zo ding cih bekbek ki muanna kidim ta hi. ‘Kei zongh ka hithei hi’ cih bek ngaihsun ta hi. Zum pai ding thadah nawnlo hi. Zingsang ciangin zingtung in a zumah paipah aa a nasem te kiangah ‘leibat laibu khempeuh hong pia un’ ci hi. A leibatna mi khempeuh phone tawh hopih pah aa ‘tawmcik na gak lai un, kongbat khempeuh a sawtlo in kimtak in kong pia kik ding hi’ ci in lawptak in hopih hi.\nSubconscious mind cihlaimal sub- cihpen a nuailam cihna a hihi. Gtn: Zumno pen a kikhen khiatna zumpi sangin lianzaw ngeilo hi. Tua ih sunglam pan in ih ngaihsutna leh gamtatna te hong ki makaih den a hihi. Gualzawhna leh lungdamna ah ahizongin nguallehna leh lungkiatna ah a hizongin hong tunpih hi. Gualzawhna ih sunglam ah hong om khit limlim nakleh tua ih sunglam panin ih pualam ah hong ki langh khia ding hilel hi. Sunglam aa omthu a pualam ah zawhna leh lungdamna hongsuak ding a hihi.\nNa lungkiat mahmah hunlaitak in ‘kei a ngualzo pa ka hihi. Lelhna tawh kei kisai lo’ na cihnak leh na boss pa a hi na sub in hong sangpah ding aa tuabangin hong piangsak pah ding hi. Sepding hoihtak in na boss pa kiang na tunnak leh boss pa in a kisam khempeuh hong vaihawm pah ding a hihi. Na manager pa nasepna kician sak mahmah in. Tua hipeuhleh na sunglam in zawhna ding lampi ah hong paipih ding hilel hi.\nNa sep zong pa in ‘sia aw, hard ware tawh kisai kasem ngeikei aa ka thei ngeikei hi. Ahizongin na deihbangin hong zuaksak thei dingin ka ki um hi’ ci hi. Hih mipa i ki muanna leh hansanna in manager pa lungsim sukha mahmah hi. Dotna tuamtuam tawmkhat a kidot khit ciangin ‘zingciangin naseptheihna honglak dingin kazum ah hongpai in’ ci in sabuai nungpan in genkik hi.\nLeitungah na deih taktak ngahlo in deihleh lungngulhna bektawh na hun hong beibei kha ding hi. A taktak in na boss pa kiangah thu tungnailo a hihman hilel hi. Sumlepai lawhcinna te na sunglam boss pa nasep mah a hihi. A vek in na boss pa in tavuan la hi.\nA sawthetlo in tua numei in lawmngaih khat hong neipah aa kha li khitciangin ki tenna nei uh hi. A nuam mahmah innkuan khat hongpiang hi cih ka thei pah hi. Hihbang a piangkhinsa thu te kong gen ciangin ka deihna a tuntheihna dingin mitphial bangin ka phuahtawm nasa theikha mah ding hi. Na upkei leh na sunglam pilna tawh na nasem photphot in. Midangte tungah a piantheih mahbangin nang a’dingin zongh hong piang ding hi.\nKei le kei a siam mahmah in hong ki phat gawpnuam ka hi kei hi. Nang ii septheihloh kasep om tuanlo hi. Tuabang kaseptheihna pen ka sunglam pilna ka zat den man a hihi. Minute 30 sung thugen dingpen ki nginkholhna lai at leng a tawmpen mai 14 bang pha hi. A hizongin kei ka hihleh lai maikhat bek ka ki nging hi. Thu ka genciangin kitat vetlo in minute 30 ka gending hong phulkhia deudeu lel hi.\nLaibu in a kingelh khiat ding ciangin puahphat ding tawm mahmah hi. Mi pawlkhat te pen laibu in a kingelh ding ciangin liahding leh phiatding tammahmah aa khat khat te bang a vek in laihsiat ding nangawn om hi. Kei a’ a hihleh laibu in a kibawl ding ciangin lai maikhat tangding nangawn bawlkik, zep kik kul nawnlo mawk hi.\n‘Ka sunglam panin ka cidam zawk theih nadingin ngaihsut dingleh sepding te hong ki makaih hi. Nisim in ka pumpi sungah damzawkna, hatzawkna, hoihzawkna tampi kamu hi’ ci in pulak in. Nitak na lupding ciangin tuathu lungngai in. Zingsang na thawh ciangin kilamdanna tampi na muding hi. Siamsin Library\nPrevious: Tulai Malaysia khuahun (Operasi khauhmahmah ding)\nNext: India gamsung ah Passenger Bus khat kenkia in mi 44 sipah, aliamzong 3 om


url: =Thuthak Tomkimcing 13 0ct 2014 :: ZOMI DAILY\nposted on 14 October 2014 at 8:02 am Lomkholna: Hauthang, Myanmar, News, World, Zomi\nA. Rih ah Zomi inn 90 phata Pawlpi kim kipawl khopna nei.\nRihkhuadar myo ah Zomi inn 90 kipha ta hi. Kum 2014 bei ding hita in Khuado nipan kipan maikumnih 2015 pan 2016 kum nih hun sung Zomi makai ding pawlpi kim pan panmun vawh kholhna nei uh hi.\n1. Chairman ………Pa Pau Khan Mung ( BBC pawlpi)\n2. Vice Chairman ..Tg Thang Khawm Mung ( Laipian pawlpi)\n3. Secretary ….. Pa Lang Deih Pau ( EBC pawlpi)\n4. Asst Secretary.. Pa Thang Za Song ( AG Pawlpi)\n5. Treasurer… Pa Zam Tuang ( RCM Pawlpi)\n6. Accountant.. Pa Thang Khan Khen ( ZBCM Pawlpi) hihteng in Zomite hong makaih ding in panmun seh kholhna nei ta uhhi. Sum lutna lampi ahih mah bang in Zomi bup in nasep hoih neih kim zawh nading leh Mandaly, Monywa pan hong pai Company van nam tuamtuam te Mizoram puak toh ding nasep tuamtuam te ah nasep neih kimzawh ding in gelna nei uh hi.\nB. Tuteng Chin State sung Mangputal te na sepna.\nZogam Chin state sung ah Numei ,Pasal Maraton taii kidemna 12 Oct 2014 in Hakha khuapi ah liim citak in bawl uhhi. Myanmar gambup ai awh Mangputal U Tin San leh Chin State aiawh Mang putal Pu Hung Ngai te in tha pia uhhi. Pahtawina pen athumna Tg Duh Maang(Matupi) Anihna Tg Mang Chin ( Hakha) leh Akhatna Tg Awn Hon Thang (Kanpetlet) te in ngah uh hi. Chin ngeina liim citak in kilak uh hi. Akilak avek in Hakha puan bekbek ki tamm muzaw kicihi. Panmun tuamtuam pan pah tawina Traithlon U Ong Kyaw in Kyats 50,000000/- , Zaw Moe Naing in Kyats 50,00000/-, U Hla Myint leh U Thaung Sein te in Kyats 20,00000/- Zogam Chinstate Sakawngzik pupi Pu Nang Za Mung tungah apna nei thei uhihi.\nC. Zomi te tulai percel.\nAbeisa hun in Zomite gamdang percel ahih nak leh Lia paal no khat hi den hi. Tu kimkim te ah Percel ding Zotaang te in Lia paal te muangzo khol lo in’ Zogam pan in Gatamm tui, Be iik, Zawngtah keusa, Mehkha leh Samphok keusa Zotaang te in kin khelkhel uhi. Aki mang theikhollo Lia paal khat sang in Gatamm, Be iik, Mehkha, leh Zawngtah kan keusa lungngulh zaw mawkmawk uh hi.\nD.11th Champhai District High School Sports 2014 Football Final\nAvei 11th Champhai District High School Sports 2014 Football Final pen Chhangphut Field- Tualpi ah Artificial Grass sung ah a khatveina ding in tuni 13 October 2014 kimawl ta uh hi. Closing programme in dam in kiza sak kik ding cih kiza hi.\nPrevious: Zolia & Zotaang “People Choice Award” ngahte lungdam pihna\nNext: Tulaai Leitung Thuthang Tuamtuam Updates October 13, 2014


url: =Siampi Laibu 16 | Siantongluan\nSiampi Laibu 16\nAaron tapa nihte in ngeina lopi-in Topa mai-ah mei tawh va pai-in a sihlawh khit uh ciangin Topa in Moses kiangah thu a gen hi.\nTopa in Moses kiangah, "Thuciamna singkuang tunga om hehpihna tokhom mai, dalna puan sunglam a siangtho munah a hunlopi-in hong pai nawnlohna dingin na sanggampa Aaron kiangah gen in. A hunlopi-in hong pai leh amah si ding hi. Bang hang hiam cih leh tua mun pen hehpihna tokhom tunga meii sungah kei ka kilatna mun ahi hi.\nAhih hangin siangtho munah Aaron hong pai ding zia in: Khialhna hanga biakna dingin bawngtalno khat leh meihal biakna dingin tuutal khat hong paipih ding hi.\n"Amah in a siangtho saihadial puantungsilh silhin, saihadial pheituam teengin, saihadial kawnggak tawh kigakin, saihadial dialpi khim ding hi. Hihte pen a siangtho puan ahi hi. Amah in tui sungah a pumpi sil ding a, tua ciangin tua puante silh ding hi.\n"Amah in Israel mihonte tung panin khialhna hanga biakna dingin keeltal nih leh meihal biakna dingin tuutal khat la ding hi.\nAaron in amahmah-a dingin khialhna hanga biakna-in a bawngtal pia-in, amah leh a innkuanpihte-a dingin kilemna bawl ding hi.\nTua ciangin amah in keeltal nih la-in, Topa mai kikhopna bukkongah tuate koih ding hi.\nAaron in tua keel nihte tungah ai saanin, khat pen Topa}-a ding, adang khat pen Azazel-a ding ahi hi.\nAaron in Topa}-a ding ai a pha keel paipihin, khialhna hanga biakna-in pia ding hi.\nAhih hangin Azazel-a dingin ai a pha keel pen gamlakah Azazel kiangah a kipuak theihna dingin kilemna bawlna dingin a hingin Topa mai-ah kipaipih ding hi.\n"Aaron in amahmah-a dingin khialhna hanga biakna-in a bawngtal pia-in, amah leh a innkuanpihte-a dingin kilemna bawl ding a, amahmah-a dingin khialhna hanga biakna-in a bawngtal go ding hi.\nAmah in Topa biakna tau panin mei-am a dim paknamtui beel khat leh a kisunen paknamtui khut nih dim la ding hi. Amah in dalna puan sungah paipihin\nthuciamna singkuang tungah a om hehpihna tokhom pen paknamtui khu in a tuam theihna dingin Topa mai-ah a om mei tungah a paknamtui koih ding hi. Tua hi kei leh amah si ding hi.\nAmah in bawngtal si tawmkhat la-in, a khutme tawh hehpihna tokhom a mailam tungah thehin, hehpihna tokhom mai-ah a khutme tawh a si sagihvei theh ding hi.\n"Tua ciangin amah in mite-a ding ahi khialhna hanga biakna keel go-in, dalna puan sungah a si paipih ding a, bawngtal si a theh mah bangin a si thehin, hehpihna tokhom tung leh hehpihna tokhom mai-ah theh ding hi.\nAmah in tua bangin Israel mite nitna hang, amau thu palsatna hang, leh amau khialhna khempeuh hangin siangtho muna dingin kilemna bawl ding hi. Amah in amau nitna sungah amau tawh a omkhawm kikhopna buk-a dingin tua mah bangin a bawl ding hi.\nSiangtho munah kilemna bawl dingin amah tumin ama-a ding, a innkuanpihte-a ding, leh Israel mihonte khempeuh-a dingin kilemna a bawl khit hong paikhiat matengin kikhopna buk sungah kuamah omlo ding hi.\nTua ciangin Topa mai-ah a om biakna tau-ah amah va pai-in, biakna tau siansuahna bawl ding a, bawngtal si leh keel si tawmkhat la-in, biakna tau kimkot-a a kite nuh ding hi.\nAmah in a khutme tawh a si tawmkhat biakna tau tungah sagihvei thehin, siangsakin, Israel mite nitsakna panin biakna tau siangthosak ding hi.\n"Amah in siangtho mun, kikhopna buk, leh biakna tau siansuahna a bawl khit ciangin, keel hing pen paipih ding hi.\nAaron in keel hing lu tungah a khutte gel nga-in, Israel mite mawhna, amau thu palsatna, leh amau khialhnate khempeuh, keel tungah pulak ding hi. Amah in keel lu tungah tuate suanin, a paikhiatpih dingin a kithawisa mipa tawh sehnel gamah sawlkhia ding hi.\nKeel in amau mawhnate khempeuh pua-in gam daihna-ah a pai dingin a keel khah ding hi.\n"Tua ciangin kikhopna bukah Aaron hong pai-in, siangtho munah a tum hunin a silh saihadial puante suahin, tua lai-ah a puante nusia ding hi.\nAmah in a siangtho mun khatah, a pumpi tui sungah silin, a puante silh ding a, hong paikhia-in, ama meihal biakna leh mite meihal biakna pia-in, ama-a ding leh mite-a dingin kilemna bawl ding hi.\nAmah in biakna tau tungah khialhna hanga biakna sathau hal ding hi.\nAzazel kiangah keel a paisakpa in a puante sawpin, a pumpi tui sungah sil ding a, tua khit ciangin giahphualah hong ciah thei ding hi.\nSiangtho munah kilemna bawlna dingin hong kipaipih si a kilakna, khialhna hanga biakna bawngtal leh keel pen giahphual pualamah kipuakhia ding a, a vun, a sa, leh a ekte, mei tawh kihal ding hi.\nTuate a halpa in ama puante sawpin, tui sungah a pumpi sil ding a, tua khit ciangin giahphualah hong ciah thei ding hi.\n"Hih pen, a kha sagihna, a ni sawm ni-in note-a dingin a tawntungin thukham hi ding a, tualsung mi hita leh note lakah a hong peem khualmi hita leh in an tangin, na na sem kei ding uh hi.\nBang hang hiam cih leh hih ni-in note siansakna dingin note-a ding kilemna kibawl ding a, na khialhna khempeuh panun Topa mai-ah na siang ding uh hi.\nTua pen note-a dingin a thupi tawlngakna Sabbath hi a, an na tang ding uh hi. Tua pen a tawntunga thukham ahi hi.\nA pa tanga siampi dingin sathau a kinilh a ki-ap siampipa in kilemna bawlin, a siangtho saihadial puante silh ding hi.\nAmah in biakbuk siansuahna bawlin, kikhopna buk leh biakna tau siansuah ding a, siampite leh mihonte khempeuh-a dingin kilemna a bawl ding hi.\nHih pen Israel mite-a dingin amau khialhnate khempeuh hangin kum khatin khatvei kilemna a kibawlsak theihna dingin note-a dingin a om tawntung ngeina kip khat hi ding hi," a ci hi. Topa in amah a thupiak bangin Moses a gamta hi.


url: =Zomi Social Network Et kik na - Zomi Community Network\nZomi Social Network Et kik na\nPosted by David Lian on October 6, 2011 at 12:55pm in Moderator Corner\nHih site pen Zomi te a dingin tld domain a aupa pen hi si..member zong tam mawh lo napi ki tam zat kei si..Ahang ka upmawh te in:\n1. Zomi te in thu leh lai ki uk taktak lo\n2. Zomi te in FB leh Chatting ah hun bei sak tawh ki lungkim lai.\n3. Kikum ding mungtup bangpen hiam cih om lo..\n4. Background leh page ki lamdan Attractive taktak lo..\n5. Update ing Admin leh Moderator tawm lua.\nTua ciang inlai i gelh teh cimphawng leh ciamnuih te blog ah gelh n tua lo te cipong leng..Forum ah gelh leng\nAdmin leh Moderator te in Forum zong Khawk(menu) dan tawh ong koih thei leuh.\nGtn: 1. Computer & Internet\n2. Zomi leh Zogam\n3. Zolai leh Zopau\n4. Biakna leh Gamthu(Religious and Politics)\ncih dan hi leh i gelh teh a khawk2 in ong ki khen thei ziau ziau ding hi..Tun bang bel Gemeral Forum leh News cih om in..Tua tawh kisai pha lo te koi ah koih ding ..ustbin ah maw hehee\nOng update unla..member te in mipi ading a hoih thei pen dingin i muh thuthak te ki hawm sawn ciat ni.\nNB: Hih zongg a taktak in Blog agelh ding hi..Forum awng lau a hih mana Forum ah kong thun pong mawk hi.\nPermalink Reply by Taang Sianpu on October 16, 2011 at 7:54am\nZomi IT ding in a laina ki tam ta a lungdam huai hi. Ahi zong in Zomi.Net a ding in, i senior domain neih lai sunsun a ding in hih bang in lainatna i neih pen lungdam huai kasa hi.\nInn i neih ciang zong a innpuah ding, a hung ding i kisap mahbang in lainatna tawh a puah ding leh a hung ding kisam ihihna dungzui in hih bang in thu hogn sung khia lawm Lian tung ah lungdam mahmah hi.\nTuhun ciang in facebook khong ah thu manpha tampi i gelh a, i kikum hi. Ahi zong in a domain pen eima a, Zomi a hilo ahih man in midangte tung ah "facebook" ah na pai un cih ziau hong hi theilo hi. Tua ahih mna in a innpuah ding or a moderator ding in a ki pianuam, a vei ding in kong lamen pah hi.\nI hih theih bang in, a diakdiak a tung a teng i tangtun theih na ding in mapan khop ding nong ki piakzawh ding leh lungdam mahmah ding hi. Ong theisak kik ve maw. En puah kei leng midangte in hong puahsak lo ding hi. Kawlte bang in ning.com platform mah ahi veve tung ah member tulsawm tampi pha, website kician mahmah in puah zo mawk uh hi. En zong i Zomi.Net lah a dang ki bawl theilo ding suak ahih man in puah sawm ciat ni. Hanciam in, huai khawm ciat ni.\nZomi leh Zogam a ding in no teng tawh a mapang khawm gige den,\nPermalink Reply by Zomi Social Network on October 16, 2011 at 9:28am\nNa gen takpi dan mah leh facebook khong ah i laigelhte thupilua, i kikupte thupi thei lua zaw in a thulu dan in et kik theihna dan omlo, forum ding limlim in a ki bawl hi masa lo ahih man in i thu gelhte pammaih mahmah hi.\nFacebook tung a i laigelh sate leh i thu kikupnasate enkik nuam zong in haksa mahmah mawk hi. Facebook tung a i gelhte reference ding in zong lah lem khin tuanlo mawk hi.\nI zomi.net a thak in puahpha ding hi hangh. I vek in ma i pan kop kul dinghi.\nTua ding geelna tawh hong ki piakhia thak ahi zomi.net moderator thak nih lungdamna tak tawh i muak hi:\n1. Tg. David Lian\nA tung a i zomi.net moderator pu thak ding te geel muanna lianpi tawh i muak hi!\nI Forum Category suandan ding, bang teng kisam lai, bang teng puah kul lai ding cihte hong zom pah ding in i kimuangg pah hi.\nPermalink Reply by Cingbawi on October 23, 2011 at 1:25am\nHong puah toto lai ve vua maw\nPermalink Reply by David Lian on October 23, 2011 at 7:53am\nKei vei sangin no teng in vei ngawh zaw ong sa ingh. Ka lungdam. Kawlte bawl http://edinooyin.com bang ah member 47318 leh moderator leh Admin 723, akigawm in 48041 om hiau hi(Tua sungah kei ki hello). Ei neih sunsun puah in zuan sawm ciat in, minam leh gam leh lei ading a a muantham news provider ci diam..khat a hih ding zong deih huai hi. Ka gen nop na ah FB sung alai ki post te pen kawllai pan copy in va paste in tua pen saklam sanggam te in ong telpih lo mawk uh hi. Malaysia a te ki hel in. Tua a hih man in Zolai ngiat tawh i minam a ding in gelhkhiat sawm ni.\nPermalink Reply by Taang Sianpu on October 23, 2011 at 11:10am\nMidang, Kawlte a khong deihtak in zang zo mawk mah uh ai ve.\nEi pawl in nei napi in a tam zat nawnlo suak mah hangh. Thathak san dih ni.\nA kipia ding omta ihih man in moderator team thak teng tung ah zong lungdam khawl hangh.\nUsher Team zong kici thei veve maw :)\nEdinooyin te ah mimal tam mah si e leh maw? Bang teng tak nei uh ahi diam ci sim veng aw.\nMidangte i zat dan, bang thu koih, bang cih leng mi tam thei ding etc. a mau i zia leh tong hong hawmsawn zeel lai ve maw.\nPermalink Reply by Lia Sweety on October 23, 2011 at 12:36pm\nPermalink Reply by Zomi Social Network on October 23, 2011 at 9:13pm\nI site sung ah "Articles" leh "News" pen bang cih khen leng hoih ding hiam?\n1. Articles pen page tawh link ding maw, Forum tawh maw, Blog tawh maw?\n2. News pen Forum sung a News Category maw, Blogs maw, Page etc.?\nI hoihsak dan tek kikum lai ni.\nBang ci nasa uh a leh?\nPermalink Reply by Taang Sianpu on October 23, 2011 at 10:11pm\n"Media" icih ziau zong hoih zaw leh kilawm mah ei.\nA nuai a i khendante zong hoih kician zaw sa mah ingh.\nA tung a kong gelh pak teng bel Sample dan hi pong in zat theih, puah theih, a kilawm zawzaw hih ding hi in teh.\nTua ciang category i khen ciang zong a Zomi & Zogam Category tawh khen zaw ding maw ahih kei leh a Type (Sermons), News, Movies, Songs etc. dan ci zaw ding cih khat zong kikum lai leng maw?\nPermalink Reply by Taang Sianpu on October 24, 2011 at 4:05am\nStatement etc. e, koi ah koih ding?\nZomi Library dan cih khat zong a link i koih nuam diam? Zomi tawh kisai eBook download na ding cih dan khat?\nKoimun ah, bang ci koih leng a kilawm pen ding hiam?\nPermalink Reply by Taang Sianpu on October 24, 2011 at 5:02am\nA tung a te zong a zang mi tamtuak mawh kei leh kilawm.\nSiansuah sak bilbel ve uh in maw. Information thupi thei zeel peuhmah ei. A diakdiak Kawlgam sung a omlaite a ding in.\nPermalink Reply by David Lian on October 24, 2011 at 11:18am\nhttp://myanmar-network.net sunga te bel hoih tuak mahmah ei..Pilna sin nuam te ading in Scholarship bang ci ngah ding a GPA banggzah hi leh Scholarship ki ngah a ki siau thei cih dan teng hilh to in IELTS sinnag cih lampi te hilh to deudeu uh. Ei Zomi sungah hi dan a hilh zo ding i omleh Forum/Education ah ong post le uteh ki lungdam mahmah ding hi.\nTua ciangin ka hawh ngeiloh a ka neih gige khat ahi MMC Family ah zongg design bel a tuampi hi leuleu..post dan te zong bel a tuam tek..mungtup leh ngimna kibanglo tek dan hi. ၿမန္မာခ်စ္သူ ci in a min pia se uh aive..Zawlthu tam deuh leh kilawm pong..\nPermalink Reply by Taang Sianpu on October 26, 2011 at 11:33am\nI website theme ding sung i laih na ding ah bang teng hoih i sa diam cih kikum dih ni. Kei bang in ka deih lian zong tuam om khollo hi. I muhna kikum ni. A nuai a link sung a Gallery teng pen ei a ah zong a om teng mah hi pah hi.


url: =ZOKAM LE ZOLAI ZOLAI SIMBU KUM 100 (1913-2013) CIN CIAPTEHNA. A gelh: Khoi Lam Thang - Laibu Saal\nHome > Thuluui/Articles > ZOKAM LE ZOLAI ZOLAI SIMBU KUM 100 (1913-2013) CIN CIAPTEHNA. A gelh: Khoi Lam Thang\nZOKAM LE ZOLAI ZOLAI SIMBU KUM 100 (1913-2013) CIN CIAPTEHNA. A gelh: Khoi Lam Thang\nZOKAM LE ZOLAI\nZOLAI SIMBU KUM 100 (1913-2013) CIN\nA gelh: Khoi Lam Thang\nKawlpi: October 2013\nA hawmkhia: Zomi Christian Literature Society\nHawmkhiat kum: October 2013\nLaibu bawlzah: 500\nZolai simbu kum 100 cin ciaptehna\nKhen 1 Zomi le Zokam\n1.2 1 1.2 Zokam\n1.3 Zokam Khanggui sutna\n1.4 Tedim pau hong piankhiatna\n6 Khenpi 2 Zokam kilamzia\n2.1 Awmal gawm\n2.2 Laimal gawm\nKhenpi 3 LAI neihna thu\n3.1 Zotual lai\n3.2 Mangtual lai\n3.3 Zomite lai neihdan\nKhenpi 4 Cope topa le i Zolai\n4.1 Cope topa i cihcih\n4.2 Zolai Simbu\nKhenpi 5 Cope topa khit i Zolai\nKhenpi 6 Laigelhzia\n6.1 Laigelhzia thu tawphah\n6.2 Laimal gawm\n6.3 Kammal gawm\nKhenpi 7 ZCLS\nCope topa’ hong patsak Zolai Simbu i neih zawh kum 100 (1913-2013) cin lungdamkohna Centennial Jubilee pi (ZCLS -D- 15/2011) a bawl thei ihih manin Pasian min i phat hi.\nAmun dingin Tahan Tuiphum Pawlpi kingen-a Pawlpi-in biakinn lam maban manlahna, sumbeina le thabeina tampi kawmkal pan minam a it manin phalna hong pia hi.\nThubulphuh hong teelsak dingin ZCLS thudotpi le GZA makaipi ahi Prof. Rev. Dr. Simon Pau Khan En tungah huhna kingen-a, amah’n Jer. 1:10; 29:11 siksan thulu ahi, “Puah kawm, Zun kawm-in Mainawt khawm ni” hong teel hi.\nKum za cin pawi ahih hangin, pawi dangte bangin zang loin, thusinna (Seminar) tawh zat dingin kivaihawm a, thu sung dingin a nuaia bangin kiteel hi.\nZolai hong piankhiatna le a khantohzia\nA kikhenthang Zomite dinmun le mailam\nTuhun Nate (Science) pilna le khangno\nTu-in Rev. Khoi Lam Thang (General Secretary, Bible Society of Myanmar) in Zolai a itna le a mipihte hong khualna in ama thulu khuttawi theih ding laibu hong suah ahih manin siapa tungah lungdamna i pulak hi.\nDr. Hau Za Cin le a zi Cingpi te nupa in Zolai kum 100 cin lungdamkohna in Ks. 536500/- hong khak a, tua sum tawh hih laibu a kibawl ahih manin amau nupa tungah lungdamna i ko hi.\nHih laibu in Zomite minam khat ihihna hong kipsak semsem, a kikhenthang Zomite hong gawmkhawm le khua hun tawh kizui-in minam khangto hong suaksak laibu ahi dingin Zomite minam khatin hong siam a, Zolai hong pia tung Pasian tungah a thak-in i ap hi.\nRev. Lian Khen Pau\nKalaymyo Sept. 29, 2013\nZomi a i pian, Zokam i pau, ei deihtel hi lo a, Pasian hong piak ahi hi.\nLeitung ah kampau 6912 om kici hi. Kampau pawlkhat nisim-in kiamkiam-a, mangthang hi. Pawl khatte nungtain khangkhang hi. Tua kampau i cihte a kipuahpuah a kizunzun ahi hi.\nKampau pen LAI tawh kiciamteh hi. Tua LAI pen minamte kituktehna ahi hi. Pasian in tuma kum 100 lai-in Zolai Simbu hong pia hi. Tua Zolai Simbu in Zomite mit hong keuhsak hi. Pasian min i phat hi.\nHih laibu sungah, Zokam thu, Zokam kilamzia le Zolai Simbu i neihziate tomkimcing takin kiguang hi. Manlahna tuamtuam kawmkal pan kaihkhop ahih manin behlap le zop lai ding tampi om hi.\nHih laibu sungah kicin lohna, khialhna a om leh keima lukhuk ding hi-a, a hoih malkhat peuh a om leh Pasian minthanna ding ahi hi.\nKumzacin pawi a vaihawm makaite Pasian in thupha tampi hong pia ta hen. Hih laibu a sim kha mimal khat ciat Pasian in Zokam le Zolai itna lungtang a thakin hong guan tahen.\nYangon: Octobet 2013.\nZOMI LE ZOKAM\nThukong hong Zolai Simbu i neih zawh kum za cin hunpi ah ‘Zolai hong piankhiatna le a khantohzia’ thusung dingin hunpha ka ngah manin ka lungdam mahmah hi. Zomite in lai i neihzia le tua i neih Zolai a khantohzia a sutnuam ka hi hi. Khen 1 thulu nuai-ah: ZOMI, ZOKAM le ZOKAM KHANGGUI SUTNA cih thulu thum siksan in thukong hong ding hi hang.\n1.1 Zomi Zomi cih kammal pen\nPasian hong piak ahi hi. Bang hang hiam cih leh eile-ei Zomi i kici a, bang hun-in Zomi kici i hiam cih a mong a genthei kuamah om lo ding hi. Tua ahih manin ‘Pasian in ZOMI kici min tawh hong bawlkhop minamte ihi hi’. Eile-ei i kisapna min ZOMI hi a, tua sangin a khumzaw om lo hi. Tua sangin Zo lungsim a sukha zo zaw min dang om lo hi.\nTua ahih manin:\nZOMI IN KA PIANG HI.\nZOMI IN KA NUNGTA DING A,\nZOMI IN KA SI DING HI. i ci ngam hi.\nTua bang hi napi i Zomi pih dangte le leitung in hong sap nading min kician a nei nai lo tawh kibang hi hang. Min kiphuak nai lo naungek bang hi hang.\nKum zalom 21 sung ei minam citawmte’ phutkhak thu lian khat in: Hihna kantelna (Insearch of Indentity) ahi hi. “Kei kua ka hiam, ka ngeina bang hiam, ka kampau bang hiam, ka mun ka gam koilai hiam, ka min taktak bang a hiam …” cih thute kithupi ngaihsut semsem hi.\nDavid Bradlay kici kampau kansut siampa (linguist) in Tibetto Burma namte minhaute hi a, min thu-ah buai mahmah uh hi, ci hi. Hong cih mah bangin min i hau a, i deihdeuh om in, i deih loh zong om hi.\nMipilte in min kivawhdan nam tuamtuamin na khen uh hi. Tuate in\n(1) Ethnonyms:Nammin kitap min\n(2) Glossonyms: Kampau kitap min\n(3) Allonyms: Nam khat min kilawhna a tuamtuam\n(4) Allograms: Min khat laimal gawmzia tuamtuam\n(5) Autonyms: Tualsuak min\n(6) Exonyms: Minamte’ hong sapna min\n(7) Loconyms: Om na mun le mual kitap min\n(8) Paleonyms: Min kikhel\n(9) Neonyms: Nam tuamtuam kigawm\nmin cih te ahi hi.\nI minam min ‘Zo’ maw, ‘Chin’ maw, ‘Tedim’ maw, ‘Ciimnuai’ maw? Khangthakte in thukhualtak a ngaihsuthuai thu ahi hi.\nHih laibu sungah ‘Zo’, ‘Zolai’, ‘Zokam’ cih ka zang a, mun tuamtuam a om Zomi dangte tawh kikhen teltheih ding a kisapna ah ‘Tedim pau’, ‘Tedim kampau Zomite’ cih bangin ka zang hi.\nTedim Kampau Zomi innkuan sungah kamphen kul lo, min kitap Zomite sungah Zokam i cihna thu tawm kikum ni.\nMangkang hun lai a, Tedim sub-division sunga om minam teng kigawmin ukna khat, kampau nam khat i zang hi. Tua kampau pen Kamhau Dialect na kici ngei hi. Tua ban-ah Kampau lam a kan mipil masate in Sukte cih zong na zang ngei hi.\nHun hong sawt tohtoh ciangin kamphen a kullo pau tuamtuamte kigawm khawmin taangkam khat kizanga tua in TEDIM KAM i cihcih pen ahi hi.\nEile-ei ‘ZOMI’ a kicite in Tedim kampau pen taangkam dinga i zatna thu a nuaia bangin kiciamteh hi. Tua hunlai a Tedim gam a kici pen, tuhun Tedim, Tonzang le Cikha gamkhen (Myone) teng huam hi. Hih gam sung tengah Sihzang, Thado (Kuki) Vaiphei, Guite, Khuano, Losau, Phaileng, Saizang, Teizang, Val le Vangteh paute kihel hi. Tua hunlai ukpite in amau bangkua sung kampau pen gambup pau dingin na vaihawm hileh, tu in ‘Teizang’ kam i pau ding hi. Sangmangte in a mau theih masak kampau mah na bulphuh tentan hi leh ‘Sihzang’ kam i pau ding hi. Ahi zongin makai masate in thupi khual-in vaihawm siam uh a, Tedim gamsung a mite in a zattaang theih ding kampau na vaihawm uh hi.\n1919 kum Tedim vuandok zum ah Tedim gam a phualphual a hausa teng kikaikhawm in, gambup ah Zolai tawh a kigelh masa pen ahi Sihzang lai zat dingin thu kisung hi. Tua laitakin Thado kampau Hiangzang khua hausa Pu Zam Khaw Thang, Zo Kampau Phaitu khua hausa Pu Khan Thawng, Salzang khua hausa Pu Zaang Khaw Lian, Paite kampau Tuimui khua hausa Pu Mang Za Thang, Haiciin khua hausa Pu Tual Pum-te in Sihzang kam a teltheih loh lam uh pulak hi. Ahi zongin Tedim, Ngennung, Haupi, Gawngmual, Leilum, Lezang, Tongsial, Lamzang, Laitui, Mawngken, Kahgen, Taklam, Tonzang, Tungtuang, Anlang, Gamlai, Khuaimual le Seitual khua hausate kuamah a pau a ham om lo uh hi. Tua hun a kipan hong uk kumpite le sangmangte kopin Zolai sinna, sang pilna sinna khempeuh ah ‘Tedim kam’ kizang a, a nung ciangin ‘taangkam’ hong suak hi.\nTuin kampau tuamtuam i zat hangin i tutkhop ciang, i kimuh ciang Tedim kam tawh i kiho ta hi. I khua pau i bangkua pau mah a ci tentante in minam bup huam khin zo nawn lo hi. ‘Zomi’ taktakte in ‘Tedim pau’ pau hi. Tua pen i minam pau hong suak hi. I khua pau, i bangkua paute sim-mawhna hi lo hi. Tuate a kisapna mun-ah i zang dinga, ahih hangin ZOMI khempeuh a huamkim vai khempeuh ah ‘TEDIM KAM’ kizang hi.\n1.3 Zokam khangguisutna\nLeitung ah mihing awn 7000 val om a, kampau nam 6,912 om hi, ci-in kiciamteh hi. Kawlgam sungah mihing awn 60 val in paunam (minam) 135 val bang kinei a, Zomite in paunam (minam) 53 bang nei hi, ci in Kawlgam kumpi in hong ciaptehsak hi. I Zokam kantel suksuk leng nam 100 val om dingin ka lamen hi. Ethnologue (Languages of the World 1996) in Tedim kampau a zang mihing 344,100 pha ding hi, ci in ciamteh hi.\nLeitung kampau tuamtuamte a guigui a behbeh in kikhil diimdiam hi. Kampau lam kansut siam pa (linguist) David Bradley thukanna siksan leeng Tedim kampau khanggui a nuaia bang ahi hi.\nNorth Eastern India group\nSino Tibetan cih pen Sen le Tibet kigawmkhawm hi a, leitung kampau nampi kikhenna ah nam pi khat ahi hi. Hih Kampau nampi pen a tuamtuam in kikhen suk leuleu a, eite Tibet le Kawl (Burma) bawng Tibeto-Burman sungah hong kiguang hi. Tibeto-Burman kam pau zong a tuamtuam in kikhen thuaplai hi. India gam in North East India ci-in State 7 kigawm gamkhen lianpi khat nei a, tua gam khen sunga om Tibeto-Burman kampau namte North East India Group kici hi. India gam lam pan kampau kansiamte hong khang masa ahih man zong hi kha ding hi. Tua bangin India nisuahna saklam kampau namte sungah hong kihel hi. Tua kampau namte a kikhen suk leuleu ciangin Kuki Chin Naga nam, tuate sung pan Naga namte tuam khen in Kuki Chin kampau ci in hong kiguisut suksuk a, tua ban-ah Kuki le Chin khen-in Chin hong kici leuleu hi. Chin namte lak-ah Tedim kampau pen Northern Chin sungah hong kihelsak hi. Chin State gamlim lupzia zui a hong kisam bek zong hi loin, Zokam khempeuh Northern Chin Central Chin le Southern Chin ci-in kampau lam kansiamte in khen uh hi.\n1.4 Tedim pau hong piankhiatna:\nTedim mite pen Zo minam sung pan nam khat ihi hi. Pulepate Sen (China) le Tibet gam lam pan Kawlgam sung a kilut khit ciang Kawlzang-ah kum za tampi na teng uh hi. Tua pan in A.D. 1200 pawlin Khamtung gam (Zogam) Ciimnuai mun na tung uh hi. 1550 kum pawl-in Tedim khua kisat hi, ci-in tangthu kante in gen uh hi. Tua hun lai-in Tedim khua pen sak gal khang gal in sim tawntung hi. Tua ahih manin Tedim khua a kip nadingin thu vaihawm siam, gal hang, sa hang makai kisam hi. 1810 in Tedim khua-ah Mualbem khua mi Khan Thuam’ tapa Kam Hau in ukpi sem hi. Mang Gin, Khoi Lam, Kim Thuam, Tel Khaat, Pau Am, Cin Kim le Pau Vum te tawh vaihawm khawm hi.\nHih banga beh tuamtuam, phung tuamtuam pan uliante kithutuaka vai a hawm manun a langpang ngam ding kuamah om nawn lo hi. Tua bang hun ciangin kampau tuamtuam a zang mi tampi in hong belin hong teng khawm uh a, inn zathum val bang hong pha hi. Tua bangin Teizang, Saizang, Sihzang, Khuano, Zo (India-ah Zou ciin kigelh), Khuangnung (India-ah Simte ci-in kiciamteh), Guite (India lamah Paite ci-in kigelh), Thahdo (India-ah Kuki kici), Vaiphei, Gangte kampau zang mite khua khat tuikhat suak in tual khat sungah a tenkhop uh ciangin nungak tangvalte hong ki-it uh hi. Hong kingai-in kampau le beh tuam cih banga kideidanna om loin zileta-in kilain na kiteng uh hi. Tua bangin tawlkhat hong ten khawm ciangun kampau tuamtuamte hong kihel zauin hong kigawm ciangin Tedim pau kici pau thak khat hong piangkhia hi, ci-in khanglui thu theite le thu kante in gen uh hi. Tu hun khangthakte in zong hih thu bekmah siksan ding om hi.\n‘Tedim’ kam cih pen mun le gam kitamsak (loconymn) hi-a, eile-ei i kipiak (egonymn) tualsuak min ahi hi. Midangte hong sapna hi lo hi. Tedim khua ah a teng ngei kilkel lo-te nangawn in zong “T = Tedim pau eima pau” ci in a angtan ngam hi hang.\n‘Tual’ khat zangin a tengkhawm awsuah tuamtuam a neite unaute in lungsim kituak in a tenkhopna uh pan munmin ‘Tedim’ kitamsak ‘Tedim Kam’ hong piang hi. A neituam om lo a, Teizang, Saizang, Thahdo, Vaiphei, Guite le Zo te neihsa zong hi tuan lo hi. Sangmang hun lai-in ukpi pa min tamsak in ‘Kam Hau dialect’ na kici ngei a, ukpipa’ behmin tamsak in ‘Sukte’ a kicihna zong om hi. Tu hun ciangin, ‘Ei pau’ hi ci khawm loin ‘Koh pau’ i cihnop khak leh lalkuan a manawh hi ding hi hang. Bang hanghiam cih leh Tedim kam in i neihkhop kampau ahi hi.\nTEDIM pau taangkam a suahna thu (laimai 3-5) gen khin hi hang.\nI kikup ngeingei, i zat ngeingei thute mah kaikhawm-in ZOKAM KILAMZIA cih thulupi tawh a nuaia thulu neu 2 kikum khawm ni. Tuate in:\n1. Awmal gawm\n2. Paumal gawm\nZokam kilamzia tel thei leeng, Zolai gelhzia zong haksa nawn lo ding hi. Hih thukikupna tungtawnin Zokam le Zolai i lunglut semsem ding ka lamen hi. Khatvei kikupna tawh tawntung a kip ding thu kivaihawm thei lo ding hi. Kinial zel ding, kizui zel ding, lemtuah zel ding, puahpha zel ding hi hang. Kampau a nuntak leh kipuahpuah lai ding hi. Minam a nuntak leh laigelhzia kilem thuahthuah ding hi. Tua bangin damdamin a picing ding ihi hi.\n“AWMAL” cih ciangin kampau (language) khat in a neih awmalte genna ahi hi. “Phoneme” kici hi. Tua awmalte kigawmgawmin kampau a piang ahi hi. Gentehna: Tedim kampau Zomite in “G” aw nei a, Falam, Khalkha, Mizote in nei lo uh hi. Tua ahih manin, “G” aw suaksak thei lo uh-a, Sia Hau Go a cih uh ciangin, Sia Hau Ko ci uh hi. Tedim kampau Zomite in “R” aw nei lo ahih manin Mizo gam singtang vakte tungah Zomi ahih lam a theihtheih nadingin “Ka pu, ar ti rawh” hong cisak hi, kici hi. Tua bangin G group le R group ci-in awmal siksan kibat lohna kiciamteh hi. Khuano kampaute in ‘Ng’ le ‘G’ khen se lo uh hi. Amau adingin ‘Ngasa’ lah ‘Nga’, ‘Gatam’ lah ‘Nga’ hi lel hi. Tedim kampau Zomite in ‘Nem’ a cih kammal pen Sihzang aw in ‘Neam’ ahi hi. Ei bangkua khat sungah hi bangin awmal tuamtuam a kikhentheih mah bangin, Zopau ahi lo pau nam dangte tawh tehkak leng gen ding tampi om hi. Hih banga awmal kilamdanna pen kampau khatlekhat a kilamdanna bulpi ahi hi.\nLai Siangtho sungah Gilead mite in Sh aw neih uh a, Efraim mite in Sh aw nei loin, S aw suaksak uh hi. Gal kidona ah a mel a sa uh kikhen thei lo ahih manin tuallegal kikhen theih nadingin awmal na zang ngei uh-a:\nThukhente 12:6 amaute in ama kiangah, “Tua ahihleh Shibboleth ci in,” ci uh a, tua ciangin amah in, “Sibboleth,” ci hi; bang hang hiam cihleh a manin ci thei lo hi. Tua ciangin amaute in amah manin Jordan ngahmunte-ah that uh hi. Tua tungin Efraim mi tul sawmli le tulnih tuk hi.\nHih a lungluthuai mahmah awmalte (phoneme) tuamtuamte kigawm-in paumal (morpheme) piang hi. Tua paumalte tawh kammal (word) a kilam ahi hi. Tua kammalte laimal (alphabet) tawh a kigelh ciangin “LAI” (orthography) cih hong piang hi.\nTua ahih manin “Awmal” pen “LAI” i a zung le a bul ahi hi. Lai a kigelh ciangin awmal zui-in a kigelh ding ahi hi.\nTawm genbeh lai leeng:\n= Awmal \_p\_ le awmal \_a\_ a kigawm ciangin Paumal (morpheme) [Pa] piang hi.\n= [Pa] zong khiatna nei Paumal (morpheme) khat ahih banin Kammal (word) zong ahi hi.\n= Awmal \_s\_, awmal \_i\_, awmal \_a\_ le awmal \_n\_ a kigawm ciangin Paumal [Sian] piang hi.\n= [Sian] zong khiatna nei Paumal (morpheme) khat ahih banin Kammal (word) zong ahi hi.\n= Tua ban-ah Paumal [Pa] le Paumal [sian) a kigawm ciangin [Pasian] cih Kammal (word) piang hi.\nTedim Kampau Zomite’ awmal laimung le Awphei neihzia Roman alphabet ABC zangin a nuaia bangin kimu thei hi.\n2.1.1. Laimung (Consonant)\nLaimung pen Mangte in “Consonant,” Kawlte in (Asnf;) ci uh hi. Tedim awmal-ah laimung ‘phonemic consonant’ 17 om hi. Tuate a nuaia bang ahi hi.\nGindan le a ginna munte\nTedim laimung 17\nHih laimungte khatciat a kizatzia etsakna a nuai a bang ahi hi.\nB = (b)Baibek\nC = (us)Cialciak\nD = () Doldeng\nG = (*) Gam le gho\nH = ([)Haihut\nK = (u)Kawl le Zo\nL = (v)Lawm le gual\nM = (r) Muitung muiphei\nN = (e) Nehno\nP = (y) Pi le pu\nS = (p) Sesum\nT = (w)Tedim pau\nZ = (Z) Zozam\nPh = (z) Phikphek\nTh = (x)Thuam mual\nKh = (c) Khuado\nNg = (i) Ngaingaw\nLaimung 17 lak pan a tuamkai phadiak awmal pawl khat ban gen ni.\n2.1.1.a C le T kinupa\nC le T kinupa cih ciangin, awmal nih hi loin khat ahi, a ci nuam ihi hi. Tedimte in lai i gelh ciangin /c/ laimal nei napi /t/ tawh kikop a ngaihsut ding ahi hi. Bang hang hiam cih leh /t/ tawh a kiciamteh Zo awmal pen awphei (vowel) /i/ tawh a kigawm ciangin Zo awmal /c/ in kikhel hi. Tua ahih manin t -> c/___i ci-in kiciamteh thei hi. Tedim awmal in /c/ nei lo-a, ahih hangin /t/ peuhmah / i/ tawh a kizop ciangin /c/ aw suak hi. /t/ le /c/ a kigawm ciangin kopkhat suak pan a, a mau khat ciatciat a tuamtuak hi lo hi. /c/ khit ciangin /i/ bek kizang thei a, ahih hangin /t/ khit ciangin /i/ kizang ngei lo hi.\nC le T kinupa lahna\nTua ahih manin mi masate’ gelh laite sim leeng, tu laitak a /c/ i zatna mun-ah /t/ na zang ngei uh hi.\nGentehna in: Lam Za Tin, Tua tiangin, Tingpikot.\n2.1.1.b. Laimung bul le Laimung khak\nLaimung bul (Initial Consonant)\nPaumal khat peuhpeuh a kigelh cianga laimal masa dinga a kizang laimungte Laimung bul (Initial consonant) kici hi. Tedim kam-ah laimung khempeuh laimung bul (initial consonant) dingin kizang khin thei hi. Gentehna:\nBaibek Dial, GalHiam, Kuang, Khua, Lawm, Mawng, Nu, Ngen, Pa, Phialphiah, Sansim, Tuang, Ci, Thang, Vial, Zu,\nLaimung khak (final consonant)\nLaigelh cianga a tawpna a kizang laimungte ahi hi. Laimung khempeuh laimung khak (final consonant) dingin kizang khin thei lo hi. Laimung mal 17 lak-ah laimung khak mal 7 bek om hi. Tuate in p, t, k, m, n, ng le l ahi uh hi. Hih mal 7 teng lo buang a dang laimalte laimung khak dingin ding thei lo uh hi.\nTedim Laimung khak 7\nGentehna: Tuap, Khut, Khuk, Sam, Tan, Kawng, tal\n2.1.1.c. /h/ pen Laimung khak hi lo\n/h/ pen laimung khak ah a om hangin laimung khak hi lo hi. Awniam- awtawng lahsakna ahi hi. ‘h’ laimal (/[/ banga kizang, Hai, Ha, Hahkat, Hangsai cih bang a kizang /h/) hihna tawh laimung khak piang thei lo hi.\n2.1.1.d.Laimung kop (Consonant Cluster) om lo\nLaimung kop pen Mangkangte in “consonant cluster” ci uh hi. Consonant nih a kikopte genna ahi hi. Gentehna: Falam kam thlang, Mizo kam-a Tluang cihte pawl ahi hi. Tedim kam-ah tua bang om lo hi. /ph/, /kh/, /th/ le /ng/ te laimal nihta a kigawm hangin laimung kop (consonant cluster) hi lo hi. Amaute aw nih kigawm hi lo, aw khat ciat ahi hi. Theih baih deuh nadingin: /ph/=/z/, /kh/=/c/, /th/=/x/, le /ng/=/i/.\n2.1.2 Awphei (Vowel)\nTedim Kam-ah awphei 6 om kici-a, limtakin kancian leeng 6 hi loin 5 hi zaw hi. Tua awphei 5 te a nuaia bang ahi hi. Close le Open pen kamcip le kamka cihna hi-a, Front le Back pen mukdawn le dangtawng cihna hi. Gentehna: /i/ i cih ciang mailam (mukdawn lam) pan aw suak-a, kikamcip hi.\nAcing akim in hih anuai ah om hi.\nItem Reviewed: ZOKAM LE ZOLAI ZOLAI SIMBU KUM 100 (1913-2013) CIN CIAPTEHNA. A gelh: Khoi Lam Thang Description: Rating: 5 Reviewed By: Cinpu Zomi


url: =Thailand, Phuket ah Myanmar gammikhat lei kivukkha in si, mi 2 liam :: ZOMI DAILY\nposted on 22 February 2018 at 10:30 pm Lomkholna: Myanmar, News, Sawltak, Thailand\nThailand, Phuket nasepna khatah Myanmar gammikhat lei kivukkha in si, mi 2 liam\nThailand, Phuket khuasung aom nasepna Construction Site khatah leitolh, mencim in Myanmar gammi nasemkhat si cih ThaiPBS pan kiza hi. Asi banah aliamzong mi 2 bangpha kici hi.\nPhuket Police te genkhiatna ah zanni Wednesday ni in Vachira Phuket Hospital geinai aom Construction Site khatah mencim, leitolh apiang cihi. Zingsanglam 10:30am hunpawl in hongki zasak in, inndawl 3-storey Building akilamna ah akicim ci uhhi.\nHih tuahsiatna, buainathu akizak ciangin Phuket Police, Kusoltham Phuket Chartiy Foundation leh Hospital Mecial Team cihte akipan Rescue Team te’n delhpah ngeingai uhhi.\nHih Construction Site ah mencim leitolh aom ciangin nasem mi 3 tepen lei in vukkha in, khatpa pen alubek kidawn hi. Amanlang in leisaai te kihemkhia in, nasem mi 2 tepen ki honkhiazo a, zato kipuaksuak uhhi.\nVideo: Anuai ah Htain Lin kici ii zaih Video Clip zong ki enthei hi\nAsilo aliam mi 2 tepen Jo We Nai leh Ne Sor Lin kici a, kum 20 gualpawl ahi uhhi.\nAhi zongin alawmpa uhpen anuai ah kivulhkha ahih manin, Rescue Team te’n ahotkhiat ciangin naknawnlo in sisuak hi. Tua asipa pen amin Miw Ta Taw kici a, kum 37 aphakhin Myanmar gammikhat kici hi.\nHih Construction Site tuahsiatna vaitawh kisai in Site Engineer Narongrit Poompaung in agenna ah nasemte’n lei akikimding in Levelling abawlbawl laitak in akicim cihi. Tua nasemte aki vukkhakna munpen nasepna ageilian ah dumthuk Meter 3 bang athukkhat om a, tuapen bangmah akidalna omlo cihi. Tua dumsung ah aki vukkha uh hihtuak hi.\nHih tuahsiatna buaina apian ciangin Construction Site pen ki khakcip sakpah hi. Department of Disaster Prevention and Mitigation Phuket office cih zumpi panleh Phuket City Municipality panin Safety tawh kisai in sitcianna aomkhit ciangbekin nasep kipankik theiding cih kiza hi. Sawltak #zomidaily\nPrevious: Nuupaa (Innkuan) ~ Lengtong Pauno\nNext: Ki thanem sak ken ~ Dong Mung


url: =Pau leh ham (aw suah) Part 1 :: ZOMI DAILY\nposted on 7 May 2015 at 1:20 am Lomkholna: Article, Literature\nMihing khat in ihpian tung in ihkhua bek mah khua aom ding kisa kha thei hi. Tua mahbang in ih pau bek mah mikhempeuh in thei kimding in ki ummawh lai hi.Tua bang …… nengneng thute pan in, ki khangtoto a, khua ki mumu in, muntuamtuam gam tuam ah ih zin suk zintoh theih khit teh leitung pen azai mahmah leh minam leh pau awsuah nam atam mahmah ahilam ki mukhia hi.\nKei leh minam tuamtuam te pau (aw suah )\nKa pianna Nu leh Pa Laibung khuami hi in, Khuano awsuah ciktak a zang khia ahihman in, khuano awsuah ka siam phadiak se hi.Ka lamkiatna pyidawtha khua ahihman in,khamtung pan hong lal suk pau awsuah namkim kingawmna hi a, Zomi awsuah khempeuh kisuktuahna ahihman in pyidawtha Zopau kasiam mahmah leuleu hi.Phawh se hia???\nKa neu a kipan kasangkah pih te Teizang awsuah zangh vive ahihman in Teizang awsuah amau mah tawh ka kibang lel hi.Ka inn veng te, Tuitawh, Kaptel, Tauleng, ,Zangtui, Mualbem, Muizawl, Dimlo, Laitui, Keeizang, Muallum, Thalmual, Vangteh cihbang in khuanam kim pan vengkhat in omkha ka hihman in amau awsuah ciat kizaza den a ki siam pah lel hi.Ka khua veng teng ah Ngawn khua thum om ahihman in Ngawn pau zong ka siam pah lel hi.\nKum 13 ka phak in Aizawl ah kazin a, Lusei( miZo ) pau kha 2 sung in ka pau thei pah hi.Kum 15 kaphak ciang in, Myaungmya ah sang ka kahsuk a,Kawl pau kizang ahihman in, Kawl pau kasiam pah hi.Kasangkah pih te Dekte ( Karen ) leh Behte ( Kachin ) te tawh lumkhawm kahihman in amau pau zong annek nakhop ka thei hi.Kum 16 ka phak in Kachin gam ka zin ciang in, Kachin pau ka sin teng kizanghthei pah ahihman in noptuam na tampi ka nei hi. Kum 17 ka phak ciang in, Shan Gam Maishow (Mongshu ) ah ka zin a, Shan, Wah, Sen tetawh kikhawl ka hihman in, Shan pau, Wah Pau, Sen pau tawh zawlthu gentheih khop na ding ka thei hi.\nKum 22 ka phak ciang in ZRO ka join a, minam naseppih te Paite, Vaiphei, Simte, Zou, Gangte, Hmar, Thahdo( Kuki ) te tawh kikhawl in , anne khawm tui dawn khawm ka hihman in amau awsuah bang in ka pau thei hi.\nKum 26 ka phakciang in,Thailand Bangkok ah Refugee in kum 3 sung ka omsung in Thai pau ka siam mahmah lel hi ( Sawadeekrap ) .Kum 29 kaphak ciang in, USA ka tung a, Mangpau ka sinsin leh siam ka kisa mahmah a, mikang te bang ka hopih leh awsuah man lua ahihman in tello kik liang uh hi. Pawl khatte in Red Indian te na hiam bang hong cidektak liang uh hi.\nKa cihnopna ah Ih pianpih awsuah pau mangngilh lo in, Mi namdang te pau awsuah zong ih siam theih zahzah in sin in, ih siamsawm ding thupi ka sa hi.Kei pianna awsuah Khuano pau ciktak tawh hong kihopih leh ka dipngek hong vutsuk in ka lungnuam phadiak se hi. Tua mahbang in namdang te in zong amau pau ciktak tawh hopih thei in hi leng hong it mahmah ding a, nasep na ahizong, nuntak zonna tuamtuam leh vai tuamtuam te ah Pau awsuah tampipi theih pen kikhial hetlo ahihlam ka phawk sansan hi.\nNang pau awsuah thuoi nasak mahbang in, midangte pau awsuah thupit bawl in, tua hi leh nang azong hong ki thupi sim ding hi.Nang bek pau awsuah nei hi zenzen lo in, mihing khempeuh in pau awsuah anei vive uh ahihi.Zopau ih cihcih sung pan ih tenna khua awsuah aniam asang dung zui in tawm en suk leng….\nTeizang – Na dadam zia?\nSihzang – Damdam niziam aw?\nKhuano- Damdam buang nam?\nZou- Na dadam ei ma?\nSaizang- Na damdam hia?\nLushei – Ih dam ve em?\nThahdo- Na dam maw?\nKawl – Nyi kawng La?\nSen – Nyi Hau ma?\nThai- sawadee Krap?\nCihbang in akhiatna kibang awsuah kibanglo vive ahihman in,leitung tomkal ihnuntak sung Pau awsuah tampipi athei zo te ahampha ahi\na,mi pau ih theih kei leh zong eipau beek siam sawm mahmah leng hoih pen ding hi.\nAtelthei ih om leh lungdam mahmah na cihsak oohhvooo.. Mate..Cise..Sese..Liangcia,heihai, mengmang, milmul,liangluang, lenglang, kialkual, kulkul,khialkhual,siuhseuh, seisuai, kengkang, kihkuh, zenzen,liang aw,Hilai ci o, philphul, pelpul, luailuai, kheukhau, khinkhian, Seisai, Nongcia, CieuCiau, Teitai, Tiaituai, Tentan, Khinkhian, Q kheu, Belbal, Belbol, Nengnang, Ningniang, Nelnal, Nangnang, Nemnam, Siasua, kiuhkeuh, cihdan nengneng…\nMikang pau in leh mikang lai in athei ih om leh hehpihna tawh hong theisak kik un cih kong thumnuam kawm hi.Zopau athukmahmah dan leh namdang tawh akibang kholloh dan cihdan khawng peuh maw..cih se maw..phawkse hia. Vialnong in maw. hih pian kheu se. Zoplai ding….\nPrevious: Nute pahtawina ~ Tg. Kap Do Thang\nNext: ZBC Labu mah cici laidingmaw? ~ Rev. Gin Khan Nang


url: =Sawltak Tangthu 26 | Siantongluan\nSawltak Tangthu 26\nTua ciangin Agrippa in Paul kiangah, "Tu-in thugen theihna ding hun na nei hi," ci-in a gen ciangin Paul in a khut zanin a kiphelna ding thu hong gen a,\n"Kumpi Agrippa aw, Jew mite in kei hong mawhsakna thu ka kiphelna dingin nangma mai-ah tuni-in hun ngah ka hih manin hampha ka kisa mahmah hi.\nNangmah in Jew mite nuntakzia leh amau thu kituh theihna thute khempeuh limtakin na theih khitsa ahih manin hampha ka kisa diak hi. Tua ahih manin lungduai takin ka thugente nong ngaihna dingin ka hong thum hi.\n"Jew mite khempeuh in ka neutunga kipan, keima pianna gam leh Jerusalem khua-a ka omzia khempeuh hong thei uh hi.\nKote biakna sungah a hahkat phadiak Farisi pawl a kicite sunga ka om cila kipanin ka nuntakzia khempeuh, a gennop nak uh leh hong genthei ding uh hi.\nKo Israel minam sawmlenihte in Pasian thuciam ngahding lametna tawh a sun a zanin Pasian ka biabia uh a, ka pu ka pate uh tungah Pasian in a thuciamna ngahding lamenin ka omna hangin hih lai-ah thusitna thuakin a ding ka hi hi. Kumpipa aw, hih thu ka lametna hangin Jew mite in kei hong mawhsak ahi uh hi.\nBang hangin no Jew mite in Pasian in misite a thawhkik sakna thu um theilo na hi uh hiam?\n"Nazareth khuami Jesuh min a siattheihna dingin langpangin nial ding hi, ci-in keimahmah in ka ngaihsun ngei hi.\nTua mah bangin Jerusalem khuasungah ka sempah a, siampi liante tung panin thu ngahna tawh Pasian mi tampi thong sungah ka khum hi. Tua mite a sihna dingun thu a kikhen ciangin zong a thukimpih pawl ka hi hi.\nKikhopna inn khempeuhah amaute gim ka thuaksak zelzel a, a thu upnate uh ka khawlsak hi. Amaute tungah hehlua mahmah ka hih manin gamdang nangawnah pai-in thu umte ka bawlsia hi.\n"Hih thu hang mahin siampi liante tung panin thu ngahna lai tawh Damaskas khua-ah ka va pai hi.\nTua hi a, kumpipa aw, Damaskas khua ka tunma sun laitakin kei leh ka tonpih mite kiimah sun sangin a taangzaw khuavak khat vantung panin hong taangzaih hi.\nKa vekpi-un leilakah ka puk uh a, tua laitakin kei kiangah Hebru pau tawh thu hong kigen a, Saul, Saul aw, bang hangin kei hong bawlsia na hi hiam? Bawngtal in a hawlte ciangzum peek leh na a sakzawk bangin kei thu nong nial manin nang-a dingin nazaw hi, hong ci hi.\nTopa aw, kua na hi hiam? ci-in ka dot ciangin Topa in, Na hong bawlsiat Jesuh ka hi hi.\nTu-in tho-in na khe-in ding in. Keima na a sem dingin a hong sawl dingin nang tungah a hong kilang ka hi hi. Tuni-a kei nong muhna thuteng leh nang tungah ka hong lah lai ding thu khempeuh, midangte tungah a gen ding na hi hi.\nIsrael mite leh Gentail mite lakah nang kong sawl ding a, amaute in nang hong suksiat lohna dingun ka hong kem ding hi.\nPasian teel mite omna muna amau omna ding mun sanah hong om theihna dingun keimah hong upna uh tawh a mawhna uh a kimaisak theihna dingin Satan khutsung panin Pasian khutsungah a heikhia ding leh khuamial panin khuavak lamah hei-in a mit uh khua a musak dingpa na hi hi, a hong ci hi.\n"Tua bang hi a, kumpi Agrippa aw, ka maangmuhna sunga vantung pana hong paipa thugen ka mang hi.\nMite a mawhna uh panin kisikin Pasian kiang a zuatna ding uh leh a kisikna uh a kilatsakna dingun a gamtat ding uh a masa-in Damaskas khua-ah thu hilhin, a zomin Jerusalem khua-ah, tua ciangin Jew mite omna gam khempeuh leh Gentail mite lakah thu ka hilh hi.\nHih bangin ka thuhilhna hangin biakinn sungah ka om laitakin Jew mite in hong manin thah hong sawm uh hi.\nAhi zongin Pasian in tuni ciangdong hong huh ahih manin milian mineu, a kuamah peuh tungah thu a hilh ka hi hi. Keima thuhilhte pen kamsangte leh Moses in hong tung ding hi, ci-in a gen thute mah ahi hi.\nTua thu in: Khrih pen sihna thuakin a hingkik masapa hi ding a, Jew mite leh Gentail mite tungah hotkhiatna khuavak thu a hong genpa hi ding hi, cihna thu ahi hi," a ci hi.\nHih bangin amah kiphelna thu Paul in a gen ciangin Festas in, "Paul aw, mihai na hita hi. Na pil sinnateng in mihai hong suaksak ta hi," ci-in nakpi takin a kiko hi.\nAhi zongin Paul in, "Menzi Festas aw, mihai ka hi kei a, lungsim pilin thuman a gen ka hi hi," ci-in a dawn khit ciangin,\n"Kumpi Agrippa aw, hih thu khempeuh na theihsa ahih manin nangma mai-ah hangtakin thu ka gen ngam hi. Hih thu pen kuama theihlohna munsimthama thupiang hilo ahih manin, a vekpi-in theikhin dingin ka hong um hi.\nKumpi Agrippa aw, kamsangte thugente um hilo na hi hiam?" a ci hi.\nTua ciangin Agrippa in Paul kiangah, "Hih hun tomno sungin Khristian hong suaksakzo dingin kingaihsun na hi hiam?" a cih ciangin\nPaul in, "Nangmah-a kipan tuni-a ka thugen a za mi khempeuh hun tomno sung ahi a, hunsau sungin ahi zongin, hih bangin sikkhau hong kikhihna simloh, keimah nong batkimna dingun Pasian kiangah thu ka ngen hi," a ci hi.\nTua ciangin kumpi Agrippa leh menzi Festas hong ding uh a, Bernis leh a tutpih midangte zong hong dingkhia uh hi.\nAmaute a paikhiat khit uh ciangin, "Hih mipa in thongkiatna ding ahi a, sihna ding ahi zongin a thuakna dingin bangmah omlo hi," a kici uh hi.\nTua ciangin Agrippa in Festas kiangah, "Gam uk kumpipa Sisar tungah a zu na khan khin hi kei leh khah ding hi lel hi," a ci hi.


url: =Iran gamah meileng kiphukha, mi 44 si, 82 liam ~ ZD :: ZOMI DAILY\nIran gamah meileng kiphukha, mi 44 si, 82 liam ~ ZD\nposted on 26 November 2016 at 8:29 am Lomkholna: News, Sawltak, World\nIran gamsung ah zanni Friday (November 25) ni in meileng nih kiphukha in, meikuanggawp a, mizong 44 asihban ah adang aliamzong tampi om cih AFP pan kiza hi.\nKumpi thunei te’n State Television ah agenkhiatna ah hih meileng pen Tehran leh Mashhad khuakikal atai hi a, hih tuahsiatna pen Semnan Province sungah ahihi ci’n genkhia uhhi.\nHih Express Train tuahsiatna pen khuahun votlua ahih keileh aset siatna om “Mechanical Failure” hiding ci’n ki ummawh masa hi. Ahi zongin akhuanung ah hihpen setkem te khialhna “Human Error” hiding hi kicikik leuleu hi.\nFriday ni zingsang 7:50am hunpawl in atuahsia hi a, meileng akhatpen amailam dawlnihbang meikanggawp cihi.\nMeileng akhatpenzong meileng lampipan piankhia in kilumlet cihi.\nZato atung Passenger khat in State Television tetung ah agenna ah meileng katuan laitak in ka ihmuhkha a, ka khanlawh ciangin meikuang lakpan in hongki zawngkhia hi ci’n genkhia hi.\nAsi aliam pen kibehlap toto ci’n anunungpen Iran’s Emergency Services pan agenkhiatna ah asi mi 44 pha cihi. Aliam zato kipuak mi 82 ci a, tualak ah mi 17 pen liamngawhna omlo ahih manin, akibawl khitciang in zato pan ki tuaksakpah cihi.\nRelated: South Africa ah kamsang akici pa’n thoza tawh natna damsak theihing kici\nIranian Railways te genna ah hihpen setkem te khialhna, Human Error hi a, ahi zongin banghang in hihbang tuahsiatna piangthei cihpen ki theician nailo cihi. Semnan khuapan hongpai meileng pen paisuaktheih nading in phalna kipia ahih manin, ataisuak ciangin adang meileng khat anungpan in aphukha hi ci’n Iranian Railways te’n genkhia uhhi. ZD Sawltak #zomidaily\nPrevious: Israel ah gamkang hangin mi tulsawm tampi taita ~ TK Lian\nNext: ZAM Thupuak :: 27 November 2016\nZomite i khuanung pil zel khadeh ~ Pau Khat Suan\nPiang lui, Piang thak leh Piang khial ~ Tual Khan Suan\nSihkohna: Pa Joseph Thang Khan Pau-Kum 65 (Laaitui-Gualnam)


url: =Rom Laikhak 2 | Siantongluan\nRom Laikhak 2\nTua ahih ciangin midangte thu a khen note pen kuakua hita le uh cin na suakta tuan kei ding uh hi. Midangte na mawhsakna uh thute mah note zong gamta veve na hih manun no zong a mawh mah na hi uh hi.\nTua bang mawhna a gamtate, Pasian in gim a piak pen a man mah ahihna i thei ciat hi.\nMidangte a mawhna hangin thu khenin, no zong tua amau mawhnate mah na bawl veve uh ciangin Pasian thukhenna tawh kipelh tuan dingin ki-um peuhmah na hi uh hiam?\nPasian migi-in thu a diah hithiatna pen na kisikkik theihna ding uh a deihna ahih lamtak phawkkha loin, a migitna, a lungduaina, a hong thuaknate neu ngaihsutkha na hi uh hiam?\nLungsim khauhin na kisik noplohna hangun Pasian hehna leh a manin a thukhenna a hong kilat Ni ding ciangin na gimthuak ding uh a nasia semsem dingin a bawl na hi uh hi.\nBang hang hiam cih leh Pasian in mi khempeuh a gamtatna uh tawh kizui-in thukkik ding hi.\nPahtakna, minthanna, leh hin tawntungna deihin a gamtat hoih tawntung mite tungah Pasian in nuntak tawntungna pia ding a,\nahi zongin ama deihna bek zui-in, a gamtat dingin a kilawm bangin gamta loin, a manloin a gamta mite tungah Pasian in ama hehna hangin gimna tungsak ding hi.\nJew mi-a kipan Gentail mi dongin a gamtat sia mi khempeuh in gimna leh lungkhamna thuak ding uh hi.\nTua mah bangin Jew mi-a kipanin Gentail mi dongin a gamtat hoih mi khempeuh in minthanna, pahtawina, leh nopsakna ngah ding uh hi.\nBang hang hiam cih leh Pasian in kuamah deidan loin mi khempeuh tungah a kibangin thu a khen hi.\nMoses Thukham a neilo Gentail mite a khialh uh ciangin thukham neilopi mahin siatna thuak uh a, Moses Thukham a nei Jew mite a khialh uh ciangin tua thukham tawh kizui-in amaute tungah thu kikhen hi.\nThukham zakna bek hangin Pasian tawh kipawlna a piang hilo a, thukham sunga Pasian genna bangin a gamtate bek Pasian tawh a kipawl thei ahi hi.\nGentail mite in thukham a neihloh uh hangin amau ngaihsut tawmna tawh thukham deihna bang a gamtat uh ciangin tua thukham deihna a zui uh hi a, thukham a neihloh uh hangin a gamtat dingun a kilawm amau mahmah in a thei tawm uh ahi hi.\nAmau lungsim sungah thukham deihnate omkhin ahihna thu a gamtatna un hong kilangsak hi. Amau mahmah zong khat veivei hoih kisa, khat veivei sia kisa uh ahih manin, amau lungsim sungah thukham deihnate theihna omkhin ahihna thu, hih amau kiphawk tawmna lungsim in nakpi takin hong kitelsak hi.\nTua ahih ciangin Pasian in mihingte lungsim sunga a ngaihsutnate uh, Jesuh Khrih thu a khensak Ni ciangin, tu-a ka hong gen bang teekteekin a hong piang ding ahi hi.\nTu-in Jew mi ka hi uh, a ci note in thukham suan belin nei-in Pasian na theihna uh na kisialhpih uh hi.\nThukham thei na hih manun Pasian deihnate na thei uh a, a man leh a manlo na khenthei uh hi.\nMittawte lam a lak ding, khuamial sunga om mite khuavak a musak ding,\nmihaite a hilh ding, naupangte a hilh dingte ihi a, thukham sunga om thu khempeuh thei-in i gen khempeuh man mahmah hi, ci-in na kimuang uh hi.\nMidangte a hilh note in, nomau mah kihilhlo ding na hi uh hiam? "Guta kei un," ci-in mi hilh napi-in nomau mahmah guta hilo na hi uh hiam?\n"Numei tawh mawh kei un," ci-in mi hilh napi-in nomau mahmah mawh hilo na hi uh hiam? Milimte mudah napi-in milim biakna inn sunga nate gu hilo na hi uh hiam?\nNote in thukham kisaktheihpih napi-in thukham palsatin Pasian min na daisak uh hi.\nTua ahih manin Lai Siangtho sungah, "No Jew mite hangin Gentail mite lakah Pasian kigensia hi," ci-in kigelh hi.\nThukham zui le uh cin na vun atna uh man nei takpi mah hi. Ahi zongin thukham na zuih kei uh leh na vun atna uh a mawkna a suak ahi hi.\nTua ahih manin vun ki-atlo Gentail mite in thukham a zuih nak uh leh Pasian in vun at mah bangin ngaihsun ding hilo ahi hiam?\nTua ahih manin thukham nei-in vun ki-at napi-in tua thukham a zuilo no Jew mite pen vun ki-atlo thukham a zui Gentail mite in thu hong khen ding hilo ahi uh hiam?\nBang hang hiam cih leh a pualam beka Jew mi hihna leh a pualam vun ki-atna lel bek in Jew mi taktak suaksak zolo hi.\nJew mi taktak i cihte pen, a sunglamah Jew mi ahite ahi hi. A vun ki-atna uh lungsim vun atna hi a, kha thu tawh a kisai ahi hi. Thukham zui-in pumpi tung vun atna pawl hilo hi. Hih bang mite pen mihingte in phatloin Pasian in phatin a pakta hi.


url: =Petite a-level escort Melissa in Mangere East\nHi guys. My name is Diana. I LOVE what I do, and you will too (...) Mangere East\nMangere East ??GUARANTEED REAL PICS??_NURU